open-index/open-wikipedia-markdown huggingface dataset:
အမ်အက်စ်-ဒေါ့စ်

**MS-DOS** ( (**M**icro**s**oft **D**isk **O**perating **S**ystem) သည် ကွန်ပျူတာ စက်လည်ပတ်ရေး စနစ်ဖြစ်ပြီး ၁၉၈ဝခုနှစ်များအတွင်း ထွက်ရှိခဲ့သော စားပွဲတင်ကွန်ပျူတာများပေါ်တွင် အများဆုံးအသုံးပြုခဲ့သည်။ ၎င်းသည် Intel 8086 မိုက်ခရိုပရိုဆက်ဆာ (Microprocessor) များကို အခြေခံသောစနစ်ဖြစ်ပြီး IBM PC နှင့် မျိုးတူ PC များတွင်အသုံးပြုရန်အတွက် Microsoft မှ ရောင်းချခဲ့သည်။ Microsoft သည် MS-DOS ကို ရောင်းချခြင်းဖြင့် ဝင်ငွေအမြောက်အမြား ရရှိခဲ့ပြီး သာမန် ကွန်ပျူတာပရိုဂရမ်ဘာသာစကား ထုတ်လုပ်သည့် company အဖြစ်မှ software အမျိုးမျိုးထုတ်လုပ်သော company အဖြစ် ကြီးထွားလာခဲ့သည်။

## ကိုးကား
Mil Mi 24

ရုရှားတို့၏ Mi -24 နေတိုးအခေါ် Hind သည် စစ်သည်များ တင်ဆောင်နိုင်သည့် တိုက်ခိုက်ရေး ရဟတ်ယာဉ်ဖြစ်သည်။ ၁၉၇၂ ခုနှစ်တွင် ရုရှား လေတပ်၌ စတင် တာဝန်ထမ်းဆောင်ခဲ့ပြီး အခြားနိုင်ငံများသို့လည်း ရောင်းချခဲ့သည်။ ၂၀၀၇ ခုနှစ် အောက်တိုဘာလတွင် ရုရှားလေတပ်၏ Mi-24 အစီး (၂၅၀) အား ပို၍ ခေတ်မှီသော Mi-28 များနှင့် အစားထိုး လဲလှယ်သွားမည် ဖြစ်ကြောင်း ကြေညာခဲ့သည်။

### အခြေခံ အချက်အလက်များ 
* လေယာဉ်သား (၂) ဦးမှ (၃) ဦး
* တင်ဆောင်နိုင်စွမ်း = စစ်သည် (၈) ဦး (သို့မဟုတ်) လူနာ (၄) ဦး
* လေယာဉ် အရှည် = ၁၇.၅ မီတာ (၅၇ ပေ ၄ လက္မ)
* ပန်ကာ အလျား = ၁၇.၃ မီတာ (၅၆ ပေ ၇ လက္မ)
* လေယာဉ် အမြင့် = ၆.၅ မီတာ (၂၁ ပေ ၃ လက္မ)
* အင်ဂျင် = Isotov TV3-117 တာဘိုင် အင်ဂျင် (၂) လုံး
* အမြန်ဆုံး သွားနှုန်း = တစ်နာရီလျှင် ၃၃၅ ကီလိုမီတာ
ကွန်ပျူတာ စက်လည်ပတ်ရေး စနစ်

စက်မောင်းစနစ် (operating system), OS, သည် ကွန်ပျူတာတွင် software အစိတ်အပိုင်း ဖြစ်ပြီး လုပ်ဆောင်မှု (activity) နှင့် ကွန်ပျူတာ ရင်းမြစ် (resource) များကို တာဝန်ခံရန် တာဝန်ရှိသည်။ စက်မောင်းစနစ် တွင် application များကို ထိန်းသိမ်းပြီး စက်ကို မောင်းနှင်သည်။ စက်မောင်းစနစ်သည် hardware များ၏ လုပ်ဆောင်မှု ကို ကိုင်တွယ်ရန် အိမ်ရှင် လုပ်ရသည့် သဘောဖြစ်သည်။ ထို့ကြောင့် application များသည် hardware များ၏ လုပ်ဆောင်ပုံ အသေးစိတ်ကို ကြိုတင် သိရှိရန် မလိုတော့ပေ။ ကွန်ပျူတာများအားလုံး လက်ကိုင် ကွန်ပျူတာ (handheld computer)၊ စားပွဲတင် ကွန်ပျူတာ၊ စူပါ ကွန်ပျူတာ များသာမက ဗွီဒီယို စက်များပင် စက်မောင်းစနစ် တစ်မျိုးမျိုး သုံးကြသည်။ ရှေးကျသော စက်များတွင် အသေပိတ် စက်မောင်းစနစ် (embedded operating system) ကိုသုံးသည်။

## ကိုးကား
MySQL

MySQL ဟာ multithreaded , Multi-user SQL Database management system (DBMS) တစ်ခုဖြစ်ပြီး MYSQL AB က ပြုလုပ်ခဲ့သည်။ သူ့အခြေခံ program ဟာ server ပေါ်မှာ run ပြီး multi-user များက database များစွာကို access လုပ်နိုင်သည်။

JBoss model သည် ထိုကဲ့သို့ပင်ဖြစ်ပြီး MYSQL ဟာ Swedish company တစ်ခုဖြစ်တဲ့ MYSQL AB အထောက်အပံ့နှင့် ရပ်တည်နေခြင်းဖြစ်ပြီး MYSQL AB သည် codebase တော်တော်များများ၏ copyright များကို ချုပ်ကိုင်ထားသည့် အဖွဲ့လည်းဖြစ်သည်။ MYSQL project သည် source code ရရှိနိုင်ပြီး GNU General Public License အောက်တွင်ထားရှိသည်။

## သမိုင်း 
MySQL ကို ၁၉၉၅ ခုနှစ် မေလ (၂၃) ရက်မှာ ထုတ်ခဲ့ပါတယ်။
Windows Version ကိုတော့ ၁၉၉၈ ခုနှစ် ဇန်နဝါရီလ (၈)ရက် နေ့မှာမှ Windows 95 နဲ့ Windows NT အတွက် ထွက်ခဲ့ပါတယ်။
June 2000 မှာ Version 3.23 : beta ထွက်ပြီးတော့၊ ၎င်းကို January 2001 မှာ အပြီးသတ်ထုတ်လုပ်ခဲ့ပါတယ်။
August 2002 မှာ Version 4.0 : beta ထွက်ပြီးတော့၊ ၎င်းကို March 2003 မှာ အပြီးသတ် ထုတ်လုပ်ခဲ့ပါတယ် (စုပေါင်း)
June 2004 မှာ Version 4.1 : beta ထွက်ပြီးတော့၊ ၎င်းကို October 2004 မှာ အပြီးသတတ် ထုတ်လုပ်ခဲ့ပါတယ်။
March 2005 မှာ Version 5.0 : beta ထွက်ခဲ့ပြီးတော့၊ ၎င်းကို October 2005 မှာ အပြီးသတ် ထုတ်လုပ်ခဲ့ပါတယ်။
November 2005 ကတည်းက Version 5.1 ကို စမ်းသပ်နေဆဲဖြစ် ပါတယ်။

## အသုံးပြုမှု 
MySQL က Web Applications အတွက် popular ဖြစ်ပါတယ်။ သူက PHP, Ruby on Rails တို့နဲ့ တွဲဖက်အသုံးပြုရာမှာ ပိုပြီး Popular ဖြစ်ပါတယ်။ Joomla!, WordPress နဲ့ Drupal တို့လိုသော Content Management Systems တွေအတွက်တော့ PHP နဲ့ MySQL ဟာ မရှိမဖြစ်ပါ။ အခု ကျွန်တော့်ရဲ့ www.7-kmk.com ကိုလည်း Joomla! သုံးထားတဲ့အတွက် PHP နဲ့ MySQL ပါပဲ။
တခြားတွဲဖတ်အသုံးပြုနိုင်သော Program တွေကတော့အောက်ပါအတိုင်းဖြစ်ပါတယ်။
Delphi, C, C++, Java,  Perl, PHP, PureBasic, Python, Ruby, Smalltalk,.NET.

## Documentation and Administration 
MySQL ကိုအသုံးပြုမှုနဲ့ သူ့ရဲ့ သတင်းတွေကို MySQL's company website ဖြစ်တဲ့ http://dev.mysql.com/doc/mysql/en/index.html မှာတွေ့နိုင်ပါတယ်။ အဲ့ဒီမှာ MySQL အကြောင်း စာအုပ်တွေလည်း အများအပြားရှိပါတယ်။

MySQL databases ကို adminstraion လုပ်ဖို့ရာမှာ command-line ကိုအသုံးပြုနိုင်ပါတယ်။ GUI အနေနဲ့လည်း administration လုပ်နိုင်ပြီး ၎င်း GUI tool ကို download လုပ်နိုင်ပါတယ်။ MySQL Administrator နဲ့ MySQL Query Browser တို့ဖြစ်ပါတယ်။ အဲ့ဒီ GUI tool နှစ်ခုစလုံးကို ပေါင်းစပ်ထားတဲ့ MySQL GUI Tools ကိုလည်း ရနေနိုင်ပါပြီ။

အပေါ်မှာ ဖော်ပြခဲ့တဲ့ tools တွေဟာ MySQL AB ကနေမှ develop လုပ်ခဲ့တာ ဖြစ်ပြီးတော့ နောက်ထပ်အနေနဲ့ tools တွေ အများအပြားရှိနေပါသေးတယ်။ popular ဖြစ်တာကတော့ PHP MyAdmin ပါ။ webbased interface နဲ့ administration လုပ်နိုင်တဲ့ free tools တစ်ခု ဖြစ်ပါတယ်။

## Platforms 
MySQL ဟာ platforms အမျိုးမျိုးပေါ်မှာ အလုပ်လုပ်နိုင်ပါတယ်။ သူအလုပ်လုပ်နိုင်တဲ့ Platforms တွေကတော့ AIX, BSDI, FreeBSD, HP-UX, i5/OS, Linux, Mac OS X, NetBSD, Novell NetWare, OpenBSD, OS/2 Warp, QNX, SGI IRIX, Solaris, SunOS, SCO OpenServer, SCO UnixWare, Tru64, Windows 95, Windows 98, Window ME, Windows NT, Windows 2000, Windows XP and Windows Vista,Windows 7,Windows 8,Windows 8.1 တို့ဖြစ်ပါတယ်။

## ကျမ်းကိုး
Python (programming language)

Python သည် ယေဘုံယျသုံး high-level programming language ဖြစ်သည်။ Python ၏ တည်ဆောက်ပုံ သဘောတရားမှာ ပရိုဂရမ် ရေးသားသူ ၏ စွမ်းဆောင်ရည် နှင့် ဖတ်ရှူမှုလွယ်ကူရေး ကို အဓိက ထားသည်။ Python ၏ core syntax နှင့် semantics မှာ minimalist ဖြစ်ပြီး ကြီးမား၍ စုံလင်သော standard library ရှိသည်။ Python သည် whitespace ကို block delimiter အဖြစ်သုံးခြင်းမှာ နာမည်ကျော် programming language များအကြားတွင် ထူးခြားလျက်ရှိသည်။unittest ကိုအသုံးပြုပြီး Test case များပြုလုပ်နိုင်သည်။ ထိုသို့ပြုလုပ်နိုင်ခြင်းကြောင့် ပရိုဂရမ်ဖြင့်ပင် မိမိတို့ ရေးသားထားသည်များကို စစ်ဆေးနိုင်သည်။

= ကိုးကား =

Myanmar
ရှယ်ယာဝဲလ်

ပိုင်ဆိုင်သူ (သို့) ရေးသားသူမှ မူပိုင်ခွင့်ရှိထားပြီး ဖြစ်သော်လည်း ၎င်း၏ဆန္ဒအရ အခမဲ့သုံး နိုင်သော ဆော့ဖ်ဝဲများဖြစ်သည်။ သို့သော် အသုံးပြုသူမှ နှစ်သက်လျှင် တန်ဖိုးပေးချေရမည် ဖြစ်ပြီး တန်ဖိုးမများလှပါ။ ထိုသို့တန်ဖိုး ပေးချေမှသာ ပုံမှန်အတိုင်း ဆက်လက်သုံးစွဲ နိုင်သည့် ဆော့ဖ်ဝဲများဖြစ်သည်။
.fi

**.fi** သည် နိုင်ငံတော်များနှင့် သက်ဆိုင်သည့် အဓိက ဒိုမိန်းများထဲမှာ တစ်ခုဖြစ်ပြီး၊ ဖင်လန်နိုင်ငံကို ကိုယ်စားပြုသည်။ ၎င်းကို ဖီကော်ရာ (Ficora) မှ ထိမ်းသိမ်းကိုင်တွယ်ခြင်းပြုသည်။ ဖီကော်ရာသည် ဖင်လန်နိုင်ငံ ဆက်သွယ်ရေးကို ကြည့်ရှုစစ်ဆေးရသည့် နိုင်ငံတော်ပိုင် အဖွဲ့အစည်းတစ်ခုဖြစ်သည်။

၁၉၈၆ ခုနှစ် ဒီဇင်ဘာလ ၄ ရက်နေ့တွင် တန်ပယ်ရယ်မြို့ရှိ Finnish Unix Users Group မှ နိုင်ငံပိုင် ဒိုမိန်းတစ်ခုရရှိရန် လျှောက်ထားခဲ့ခြင်းဖြစ်သည်။ လျှောက်လွှာများ လက်ခံခဲ့ပြီးနောက် တန်ပယ်ရယ် နည်းပညာ တက္ကသိုလ် သို့ .fi ဒိုမိန်းအား အသုံးပြုခွင့် ချပေးခဲ့သည်။ ထို့နောက် ဒိုမိန်းသည် FICIX ၏ ထိန်းသိမ်းမှု အောက်တွင် ရှိခဲ့ပြီး၊ ယခုအခါ ဖီကော်ရာ လက်အောက်တွင်ဖြစ်သည်။

ဖီကော်ရာသည် .fi ဒိုမိန်အား ဂရုစိုက်၍ စည်းကမ်းချက် များစွာဖြင့် အသုံးပြုခွင့်ပေးသည်၊ ဒိုမိန်းလိပ်စာများကို ကုမ္ပဏီ နာမည်များ၊ သို့မဟုတ် ကုမ္ပဏီ အမှတ်အသားများ မှတ်ပုံတင်ထားမှသာလျင် အသုံးပြုခွင့်ပေးခဲ့သည်။ ထို့ကြောင်လည်း ကုမ္ပဏီအများစုသည် .fi ကိုသာ အသုံးပြုခဲ့ကြသည်။ ၂၀၀၃ ခုနှစ် စက်တင်ဘာလ ၁ ရက်နေ့တွင် ဒိုမိန်းပိုင်ဆိုင်ခွင့်ရရန် မူတချို့ကို ပြင်ဆင်ခဲ့သည်။ 

၂၀၀၅ ခုနှစ် စက်တင်ဘာလ ၁ရက်နေ့တွင် စကန်ဒီနေဗီးယား စာလုံးများဖြစ်သည့် (ä, å, ö) တို့ကို .fi ဒိုမိန်းလိပ်စာတွင် အသုံးပြုခွင့်ပေးခဲ့သည်။ သို့သော် အဓိက ဒိုမိန်းလိပ်စာအဖြစ် အသုံးပြုရန် ဖီကော်ရာမှ အကြံမပြုခဲ့ပေ။ ၂၀၀၆ ခုနှစ် မတ်လ ၁ ရက်နေ့တွင် လူပုဂ္ဂိုလ် အသီးသီးတို့အား .fi ဒိုမိန်းကို ဝယ်ခွင့်ပြုလိုက်သည်။ သို့သော် လွယ်ကူစွာ ဝယ်ယူ၍မရပေ၊ ကုမ္ပဏီများသည် ၎င်းတို့၏ ကုမ္ပဏီအမှတ်အသားများ၊ သို့မဟုတ် မှတ်ပုံတင်ထားသော ကုမ္ပဏီများမှသာလျင် .fi ဒိုမိန်းကို ပိုင်ဆိုင်ခွင့်ရှိသည်။ 

.ax သည် အာလန် ကျွန်းပိုင် ဒိုးမိန်းတစ်ခုဖြစ်သည်။

## ပြင်ပ အဆက်အသွယ်လိပ်စာများ 
* IANA .fi whois information 
* FICORA.fi
* Ficora domains 
* .fi top-level domain registration application
* Requirements for .fi domain registration
AH - 64 Apache

AH-64 အပါချီ  ရဟတ်ယာဉ်သည် ပန်ကာဒလက် အချပ် ၄ခု၊ အင်ဂျင် ၂လုံး ပါဝင်သော တိုက်ခိုက်ရေး ရဟတ်ယာဉ် ဖြစ်သည်။ ရာသီမရွေး ၊ နေ့ညမရွေး တိုက်ပွဲဝင်နိုင်သည့် တိုက်ခိုက်ရေး ရဟတ်ယာဉ်များ ဖြစ်ကြသည်။ ပုံသေတပ်ထားသည့် အဓိက လက်နက်မှာ ရဟတ်ယာဉ်၏ ထိပ်ပိုင်းတွင် တပ်ဆင်ထားသည့် ၃၀ မီလီမီတာ M230 Chain Gun ဖြစ်သည်။ မြေပြင် - ဝေဟင် ပစ်ခတ်နိုင်သည့် AGM-114 Hellfire နှင့် Hydra 70 ဒုံးကျည်များ တပ်ဆင်နိုင်ရန်အတွက် နေရာ (၄) ခုရှိသည်။ 

## အသုံးပြုလျက်ရှိသော နိုင်ငံများ 
* 
* 
* 
* 
* 
* 
* 
* 
* 
* 

## အခြေခံ အချက်အလက်များ 
* လေသူရဲ = ၂ ဦး
* ရဟတ်ယာဉ် အလျား = ၁၇.၇၃ မီတာ
* ရဟတ်ယာဉ် အမြင့် = ၃.၈၇ မီတာ
* အင်ဂျင် = General Electric T700-GE-701 အင်ဂျင် (၂) လုံး
* အမြန်ဆုံး ပျံသန်းနှုန်း = တစ်နာရီလျှင် ၂၉၃ ကီလိုမီတာ
* လက်နက်
** ၃၀ မီလီမီတာ M230 စက်အမြောက် (၁) လက် (ကျည် ၁၂၀၀)
** Hydra 70 FFAR ဒုံးကျည်များ
** AGM-114 Hellfire ၊ AIM-92 Stinger နှင့် AIM-9 Sidewinder ဒုံးကျည်များ
အက်တမ် အမှတ်စဉ်

**အက်တမ် အမှတ်စဉ်** (Atomic number) ဆိုသည်မှာ အက်တမ်တွင် ပါဝင်သည့် ပရိုတွန် အရေအတွက် ဖြစ်သည်။ ထို အက်တမ် အမှတ်စဉ်သည် နျူကလိယ တစ်ခုတွင် ပါဝင်သော ပရိုတွန် (proton) ကိန်းဂဏန်း အရေအတွက်ကို ဖော်ပြရုံသာမက ယင်းအက်တမ်တွင် ပါဝင်သော အီလက်ထရွန် (electron) အရေအတွက်ကိုပါ ဖော်ပြသည်။

ကဏ္ဍ:နျူကလီးယားရူပဗေဒ
ကဏ္ဍ:အက်တမ်များ
ကဏ္ဍ:ကိန်းများ
ဘစ်မပ် ဖောင့်

.]]
ရိုက်နှိပ်ထားသည့် character များကို ကိုင်တွယ်ဖြေရှင်းပေးသော နည်းလမ်းတစ်ရပ်ဖြစ်သည်။ Character တစ်ခုစီကို bit အစုအဝေး တစ်ရပ်အဖြစ် (dot များအဖြစ်) အသုံးချ ဆောင်ရွက်သည်။ Bit-mapped font တစ်ခုသည် character တစ်ခုစီကို အကြမ်းထည် outline တစ်ရပ်အဖြစ် အသုံးချ ဆောင်ရွက်သော scalable font (ချုံ့ချဲ့နိုင်သော font) များနှင့် ကွဲပြားခြားနားသည်။ Bit-mapped font များကို အသုံးချရာတွင် Program သည် အသုံးပြုသည့် character တစ်ခုစီအတွက် အစက်ငယ်များ၏ ပုံစံအနေအထား (dot pattern) တစ်ရပ် ရယူရန် လိုအပ်သည်။ ဥပမာ Program သည် Courier 10 point ထဲမှ character တစ်ခုကို ရိုက်ထုတ်ပေးရန် အခြား ပုံစံတစ်ရပ်ကို အသုံးပြုသည်။ ဤနည်းလမ်းသည် ကွန်ပျူတာ၏ မှတ်ဉာဏ်ထဲတွင် နေရာများစွာယူသကဲ့သို့ text ကို ဖော်ပြရာ/ရိုက်နှိပ်ရာတွင်လည်း အချိန်ပိုယူပါသည်။
	Scalable font များကို အသုံးပြုရာတွင် Program သည် font ၏ outline အရွယ်အစားကို လိုသလို ညှိပေးနိုင်သောကြောင့် font တစ်ခုစီအတွက် သီးခြား outline တစ်မျိုး သုံးစရာမလိုပါ။
ဘူလီယန်အက္ခရာသင်္ချာ

**ဘူလီယန်အက္ခရာသင်္ချာ** သည် အက္ခရာသင်္ချာကို အသုံးပြုပြီးရေးသားမည့် logical ဖွင့်ဆိုချက်များအား ခွင့်ပြုသည့် ဥပဒေ သတ်မှတ်ချက်များ ဖြစ်သည်။ ယင်းဖွင့်ဆိုချက်များ၏ ရလဒ်များကို truth table တစ်ခုတွင် ဖော်ပြနိုင်သည်။ အင်္ဂလိပ်လူမျိုးသိပ္ပံပညာရှင် ဂျော့ဘူးလ် (၁၈၁၅-၆၄) ကိုအစွဲပြု၍ နာမည် ပေးထားခြင်း ဖြစ်သည်။
ကုန်းနေရေနေ သတ္တဝါ

**Amphibian** ဆိုသည်မှာ မြန်မာလို ကုန်းတစ်ပိုင်းရေတစ်ပိုင်း သို့ **ကုန်းနေရေနေသတ္တဝါ** ဟု အဓိပ္ပာယ်ရသည်။ သတ္တဝါလောကတွင် ကုန်းနေသတ္တဝါများသည် ရေနေသတ္တဝါများထက်ပိုပြီး အဆင့်မြင့်ကြသည်။ ဤကုန်းနေရေနေသတ္တဝါများ၏ အဆင့်မှာ ကုန်းသတ္တဝါနှင့် ရေသတ္တဝါများ၏ ကြားထဲတွင်ရှိသည်။ ထို့ကြောင့် ၎င်းတို့မှာ အဆင့်မြင့် ကုန်းနေသတ္တဝါများကဲ့သို့ ကုန်းပေါ်တွင် နေထိုင်နိုင်ကြသော်လည်း အချိန်ကြာမြင့်စွာ မနေနိုင်ကြ။ ရေထဲသို့ တစ်ခါတစ်ရံ ပြန်ဆင်းကြရသည်။ ကုန်းနေရေနေ အုပ်စုတွင် ပါဝင်သော သတ္တဝါများမှာ- ဖား၊ မိကျောင်း၊ လိပ်၊ ရေပုတ်သင်နှင့် အခြားအကောင်များပါဝင်သည်။

## သဘာဝအလေ့အထ 
ကုန်းနေရေနေသတ္တဝါများမှာ သွေးအေးသတ္တဝါများ ဖြစ်ကြပြီး ကျောရိုးရှိများဖြစ်သည်။ ခြေလက် လေးချောင်းရှိသည်။ အသက်ရှူရာတွင် ပါးဟက်နှင့် အရေပြားတို့အပြင် အဆုတ်ကိုပါ အသုံးပြုကြသည်။ ဤသတ္တဝါများတွင် အကြေးခွံများ မရှိကြပေ။ ၎င်းတို့ကို ရေနှင့်အနီးတစ်ဝိုက် နေရာများနှင့် စိုစွတ်သော ပတ်ဝန်းကျင်များတွင် တွေ့ရှိနိုင်သည်။ အများစုမှာ အမြီးများရှိကြပြီး အရွယ်ရောက်ပြီး ဖားနှင့် ဖားပြုပ်များ၏ အမြီးများမှာ အမြီးငုတ်တိုများဖြစ်သည်။

## စားသောက်ခြင်း 
အရွယ်ရောက်ပြီးသော သတ္တဝါအကြီးများမှာ အသားစား သတ္တဝါများ ဖြစ်ကြပြီး အများစုမှာ ကျောရိုးမဲ့ အကောင်များကို စားသုံးကြပြီး ကြီးမားသော ဖားများနှင့်ဖားပြုပ်များသည် ငှက်၊ ငါး၊ နို့တိုက်သတ္တဝါအချို့နှင့် အခြား ကုန်းနေရေနေ သတ္တဝါများကို စားသုံးကြသည်။ အရွယ်မရောက်သေးသော သားလောင်းကောင်များမှာမူ Herbivorous (အပင်စားသတ္တဝါများ) ဖြစ်သည်။ ရေညှိနှင့် အခြားသော ရေထဲရှိ အပင်များကို စားသုံးကြသည်။

## မျိုးပွားနည်း 
ကုန်းနေရေနေ သတ္တဝါများသည် ဥဥခြင်းဖြင့် မျိုးပွားကြသည်။ ၎င်းတို့ ဥချလိုက်သော ဥများမှ သားလောင်းများ ပေါက်လာကြသည်။ ထိုသားလောင်းများမှ တစ်ဆင့် အရွယ်ရောက်ပြီး အကောင်များဖြစ်လာသည်။ ဥများကို အများအားဖြင့် ရေထဲတွင် ဥတတ်ကြသည်။

## ကိုးကားချက် 

ကဏ္ဍ:တိရစ္ဆာန်များ
ကဏ္ဍ:ကျောရိုးရှိသတ္တဝါများ
ကဏ္ဍ:တိရစ္ဆာန် မျိုးပေါင်းများ
အက်ဒမ် စမစ်

**အက်ဒမ်စမစ်**သည် စကော့လူမျိုး ဘောဂဗေဒ ပညာရှိ ကြီး တစ်ဦး ဖြစ်၏။ အကောက်တော်ဌာန၊ စာရင်းစစ်မင်းကြီး အက်ဒမ်စမတ်၏ သားဖြစ်၍ စကော့တလန်ပြည် ကပ်ကောဒီမြို့ တွင် ၁၇၂၃ ခုနှစ် ဇွန် ၅ ရက်နေ့၌ ဖွားမြင်သည်။ မိခင်ကြီး၏ ကျွေးမွေးစောင့်ရှောက်မှုဖြင့် ကြီးပြင်းလာရသူဖြစ်သည်။ 

## ပညာရေး 
ငယ်စဉ်က မွေးရာ ဇာတိမြို့ရှိ ကျောင်း၌ ပညာသင်ကြားခဲ့ပြီးနောက် အသက်တစ်ဆယ့်လေးနှစ်အရွယ်တွင် ဂလပ်စကိုတက္ကသိုလ်၌ ဖရန်စစ် ဟတ်ချင်စန်လက်အောက်တွင် ကျောင်းသားတစ်ဦးဖြစ်ခဲ့သည်။ အောက်စဖို့ဒ်တက္ကသိုလ်တက်ရောက်ရန် ပညာသင်ဆုရရှိခဲ့ကာ ၁၇၆၄ ခုနှစ် အထိ ခြောက်နှစ်တိုင် ပညာသင်ခဲ့သည်။ ယထာဘူတပညာနှင့် နိုင်ငံရေးပညာများကို စိတ်ပါ 
ဝင်စားစွာ ဆည်းပူးခဲ့လေသည်။

## ကျောင်းဆရာဘဝ 
အီဒင်ဘာရာတက္ကသိုလ်၌ ၁၇၅၁ ခုနှစ်အထိ ကထိကအဖြစ်၎င်း ၁၇၅၁ ခုနှစ်မှ ၁၇၆၃ ခုနှစ်အထိ ဂလပ်စကိုတက္ကသိုလ်တွင် လုပ်ကိုင်ခဲ့ရာ ပထမလော့ဂျစ်ဘာသာဌာနမှူး၊ နောက်တစ်နှစ်အကြောတွင် သူ့ဆရာ ဟတ်ချင်စန်နေရာတွင် ကိုယ်ကျင့်တရားဒဿန (တက္ကဗေဒ ) ဌာနမှူးအဖြစ်၎င်း လုပ်ကိုင်ခဲ့သည်။  ၁၇၅၉ ခုနှစ် တွင် စိတ်ဓာတ်နှင့်ဆိုင်ရာ စာအုပ်ကြီးတစ်အုပ်ကို ရေးသည်။ ၁၇၆၃ ခုနှစ်တွင် ပါမောက္ခအလုပ်မှ ထွက်ခဲ့သည်။ 

၁၇၆၄ ခုနှစ်မှ ၁၇၆၆ ခုနှစ်အတွင်း ပြင်သစ်နိုင်ငံတွင် ခရီးလှည့်လည်ရင်းမြို့စား ဘတ်ကလူ့ချ် (Duke Berccleuch)၏ စာပြကျူတာဖြစ်ခဲ့သည်။ ၁၇၆၆ ခုနှစ် အောက်တိုဘာလတွင် နေရင်း ဇာတိမြို့သို့ ပြန်လည်ရောက်ရှိ၏။

## စာရေးသားမှု 
သူ၏အဓိက ဘောဂဗေဒဟာအုပ်ဖြစ်သော နိုင်ငံများ၏ ဥစ္စာဓနသဘာဝနှင့် အကြောင်းရင်းများ လေ့လာခြင်း (An Inquiry into the Nature and Causes of the Wealth of Nations) ကို ၁၇၇၆ ခုနှစ်၌ ထုတ်ဝေခဲ့သည်။ နောက်ပိုင်းတွင် ထိုကျမ်းကို နိုင်ငံများ၏ဓန (Wealth of Nations) ဟု အတိုကောက်သိကြသည်။ ထိုစာအုပ်ကြီး မှာ ဘောဂဗေဒဆိုင်ရာ စာအုပ်များထဲတွင် အကောင်းဆုံးသော စာအုပ်ဖြစ်သည်ဟု တန်ဖိုးဖြတ်ကြသည်။ ထိုစာအုပ်တွင် လွတ် လပ်စွာ ကုန်သွယ်မှုကို ထောက်ခံရေးသားထားလေသည်။ ထို့ပြင် ထိုစာအုပ်သည် ဘောဂဗေဒပညာရပ်အတွက် အလွန်ပင် အရေးပါ အရာရောက်လှ၏။ ဘောဂဗေဒကို သီးခြား သိပ္ပံ ပညာရပ် အနေဖြင့် ထားထိုက်ကြောင်းကိုလည်း အကြောင်း ပြထားလေ၏။

## ကွယ်လွန်ခြင်း
ထိုပညာရှိကြီးသည် ၁၇၉ဝ ပြည့်နှစ် ဇူလိုင်လ ၁၇ ရက် နေ့တွင် ကွယ်လွန်သည်။

## ကိုးကား 
ကဏ္ဍ:စကော့ ဘောဂဗေဒပညာရှင်များ
ကဏ္ဍ:စကော့ ဒဿနပညာရှင်များ
C (ပရိုဂရမ်းမင်း ဘာသာစကား)

ကွန်ပြူတာအသုံးတွင် **C** သည် ယူးနစ်စ် စက်လည်ပတ်ရေး စနစ် တွင်သုံးရန် ဘဲလ် တယ်လီဖုန်း လက်ဘော်ထရီ မှ ၁၉၇၂ တွင် ဒင်းနစ် ရစ်ချီ တီထွင်သော ယေဘူယျသုံး block structured, procedural, imperative programming language ဖြစ်သည်။ 

C ကို စက်လည်ပတ်ရေး စနစ်များတွင်သုံးရန် တည်ဆောက်ခဲ့သော်လည်း အသုံးချ ဆော့ဖ်ဝဲလ် ပြုလုပ်ရန် တွင်လည်း သုံးသည်။

C ကို software platformများစွာ နှင် computer architecture တို့တွင် သုံးပြီး များစွာသော compiler ရှိသည်။ C သည် များစွာသော နာမည်ကျော် programming language ၏တည်ဆောက်ပုံကို လွှမ်းမိုးစေခဲ့သည်။၎င်းအနက် C ၏ extension အဖြစ် မှုလရည်ရွယ် ခဲ့သော C++ မှာ ထင်ရှားသည်။

ကဏ္ဍ:ပရိုဂရမ်းမင်း ဘာသာစကား
လူကောင်း

လူကောင်းဆိုသည်မှာ မိမိ၏အကျိုးစီးပွား နှင့် ယှဉ်လာပါက တစ်ပါးသူ၏အကျိုးစီးပွား ကိုအလေးထားအရေးပေးတတ်သူဖြစ်သည်။ ဆိတ်ကွယ်ရာအရပ်၌ပင်ဖြစ်စေကာမူ မကောင်းမှုပြုလုပ်ရန် ရှက်သောသူ၊ မကောင်းမှုပြုလုပ်ရန် ကြောက်သောသူသည်လူကောင်း ဖြစ်သည်။
လိင်

လိင်ဖြင့် မျိုးပွားသော သက်ရှိရုပ်စုတိုင်းတွင် ရုပ်စု  တစ်ခု၏ လိင်သည် ဂမိတ် (gamete) ခေါ် အဖိုမှ ထုတ်သော သုက်ကောင်၊ အမ မှ ထုတ်သော မျိုးဥ  ဖြင့် သက်မှတ်နိုင်သည်။ များသောအားဖြင့် သက်ရှိရုပ်စုတိုင်းသည် အဖို နှင့် အမ ပြင်ပ ပုံပန်းသဏ္ဌာန်ကွာခြားသည်။ ၎င်းပုံပန်းသဏ္ဌာန်ကွာခြား ခြင်းသည် လိင်စိတ် အတွေ့အကြုံ ခြားနားခြင်းကြောင့် မတူညီသော မျိုးပွားမှုကို အားပေးသည်။
 သည် မျိုးဥ ကိုဝင်ရောက်ခြင်းဖြင့် သန္ဓေအာင်သည်]]
ဇီဝဗေဒတွင် လိင်ကိစ္စ သည် ဂျင်း (gene) အပြောင်းအလည်း ဖြစ်စေပြီး ရရှိလာသော မျိုးဆက်သစ် မှာ အထီး သို့ အမ အဖြစ် သီးသန့် ဖြစ်စေသည်။ လိင်ဖြင့်မျိုးပွားခြင်း (sexual reproduction) သည် မိဘ နှစ်ခုတို့၏ အထူးပြုထားသော ဆဲလ်တို့ ဖြင့်ပေါင်းဆက်၍ မျိုးဆက်သစ် ရရှိသည်။ အဖိုဂမိတ် နှင့် အမဂမိတ် တို့ သဏ္ဌာန် နှင့် လုပ်ဆောင်ပုံ တူညီနိုင်သော်လည်း အဖိုဂမိတ် သည် သေးသွယ်၊ သွက်လက် ပြီး ဂျင်း တို့ကို ဝေးလံစွာ ပေါက်ရောက်ရန် ရည်ရွယ်၍ အမဂမိတ်တို့သည် ကြီးပြီး၊ မရွေ့လျားနိုင်ကာ သန္ဓေသားငယ် အတွက် လိုအပ်သော အစာအဟာရ များ ပါရှိသည်။
ဘတ်စ် (ကွန်ပျူတာ)

thumb | right | PCI Express slot များ (ပုံ၏ထိပ်ဆုံးမှ အောက်သို့ : x4, x16, x1 နှင့် x16) နှင့် သမရိုးကျ 32-bit PCI slot (ပုံ၏အောက်ဆုံး) ကို နှိုင်းယှဉ်ထားပုံဝိုင်ယာအစုအဝေးတစ်ခုဖြစ်သည်။ ယင်းဝိုင်ယာအစုအဝေးမှတဆင့် အချက်အလက်များကို ကွန်ပြူတာ၏အစိတ်အပိုင်းတစ်ခုမှ တစ်ခုသို့ ထုတ်လွှင့်သည်။ Bus တစ်ခုကို ကွန်ပျူတာအတွင်း ချက်အလက်များ ခရီးသွားနေသည့် အမြန်လမ်းမတစ်ခုအဖြစ် စဉ်းစားနိုင်သည်။ Personal computer (PC) များအား ရည်ညွှန်းသုံးစွဲသည့်အခါ bus ဟူသော ဝိုင်ယာအစုအဝေးက ကွန်ပြူတာအားလုံးကို CPU နှင့် ပင်မမှတ်ဉာဏ်တို့နှင့် ဆက်သွယ်ပေးသည်။ CPU နှင့် ပင်မမှတ်ဉာဏ်တို့နှင့် ဆက်သွယ်ပေးသည်။ CPU နှင့် ပင်မမှတ်ဉာဏ်တို့ access လုပ်ရန် expansion slot များကို စွမ်းဆောင်ပေးသည့် expension bus တစ်ခုလည်း ရှိသေးသည်။ Bus အားလုံးတွင် အစိတ်အပိုင်း နှစ်ခုပါရှိသည်။ Adress bus တစ်ခုနှင့် Data bus တစ်ခုတို့ ဖြစ်ကြသည်။ Data bus သည် အချက်အလက်အစစ်အမှန်များကို လွှဲပြောင်းပေးသည်။ Address bus က အချက်အလက်များ မည်သည့်နေရာသို့ သွားသင့်သည်ဆိုသည့် သတင်းများ လွှဲပြောင်းပေးသည်။ Width ဟု သိထားကြသည့် bus တစ်ခု၏ အရွယ်အစားသည် အရေးကြီးသည်။ အကြောင်းမှာ တစ်ကြိမ်လျှင် အချက်အလက် မည်မျှထုတ်လွှင့်သည်ကို width က ဆုံးဖြတ်ပေးသောကြောင့် ဖြစ်သည်။ ဥပမာအားဖြင့် 16 bit bus တစ်ခုသည် အချက်အလက် 16 bit ထုတ်လွှင့်ပေးနိုင်သည်။ 32 bit bus တစ်ခုသည် အချက်အလက် 32 bit ထုတ်လွှင့်ပေးနိုင်သည်။ Bus တိုင်းတွင် MHz ဖြင့် တိုင်းတာသည့် clock speed တစ်ခုရှိသည်။ မြန်ဆန်သည့် bus တစ်ခုသည် အချက်အလက်များကို မြန်ဆန်စွာ ထုတ်လွှင့်ခွင့်ပြုသည်။ ဤသို့ဖြင့် application များကို မြန်ဆန်စွာ run လုပ်စေသည်။ PC များပေါ်တွင် ISA bus အဟောင်းများကို PCI ကဲ့သို့ ပို၍မြန်ဆန်သည့် bus များဖြင့် အစားထိုးလျက်ရှိသည်။ ယနေ့ထုတ်လုပ်သည့် PC အများစုသည် မြန်ဆန်သည့် အချက်အလက်ပြောင်းနှုန်း လိုအပ်သည့် Video data ကဲ့သို့ အချက်အလက်များအတွက် local bus တစ်ခုပါရှိသည်။ Local bus သည် မြန်နှုန်းမြင့် လမ်းကြောင်းတစ်ခု ဖြစ်ပြီး Processer သို့ တိုက်ရိုက်ဆက်သွယ်ပေးသည်။ Apple macintosh ကွန်ပြူတာများပေါ်တွင် bus အမျိုးအစားမျိုးစုံ အသုံးပြုထားသည်။ Mac အဟောင်းများသည် Nu Bus ဟု ခေါ်သည့် bus ကို အသုံးပြုပြီး Mac အသစ်များတွင် PCI ကို အသုံးပြုသည်။
လွတ်လပ်စွာ ကုန်သွယ်မှု သဘောတူညီချက်

လွတ်လပ်စွာ ကုန်သွယ်မှု သဘောတူညီချက် (Free Trade Agreement) သည် တစ်နိုင်ငံထက်ပိုသော နိုင်ငံများအကြားတွင် ကုန်သွယ်မှုနှင့် ပက်သတ်သော အတားအဆီးများ ၊ အခွန်အကောက်များ ကို လုံးဝ လျှော့ချနိုင်ရန် ရည်ရွယ်၍ စာချုပ် ချုပ်ဆိုထားကြခြင်း ဖြစ်သည်။ 

## Free Trade Agreement များ 
* Andean Community (ဘိုလစ်ဗီးယား ၊ ကိ်ုလမ်ဘီယာ ၊ အီကွေဒေါ ၊ ပီရူးနှင့် ဗင်နီဇွဲလား နိုင်ငံတို့ ပါဝင်သော Free Trade Agreement)
* ASEAN Free Trade Area (AFTA) (ဘရူနိုင်း ၊ အင်ဒိုနီးရှား ၊ မလေးရှား ၊ ဖိလစ်ပိုင် ၊ စင်္ကာပူ ၊ ထိုင်း ၊ ကမ္ဘောဒီးယား လာအို ၊ မြန်မာ နှင့် ဗီယက်နမ်တို့ ပါဝင်သော Free Trade Agreement )
* Central American Common Market (CACM) (ဂွာတီမာလာ ၊ ကော်စတာ ရီကာ ၊ အယ်ဆာဗေးဒိုး ၊ ဟွန်ဒူရပ် နှင့် နီကွာရာဂါ တို့ပါဝင်သော Free Trade Agreement)
* Dominican Republic-Central America Free Trade Agreement (DR-CAFTA) ( အမေရိကန် ၊ ကော်စတာရီကာ ၊ အယ်ဆာဗေးဒိုး ၊ ဂွာတီမာလာ ၊ ဟွန်ဒူရပ် ၊ နီကွာရာဂါနှင့် ဒိုမီနီကန် တို့ ပါဝင်သော Free Trade Agreement )
* Central European Free Trade Agreement (CEFTA) ( ခရိုအေးရှား ၊ အယ်လ်ဘေးနီးယား ၊ ဘော့စ်နီးယား ၊ မက်စီးဒိုးနီးယား ၊ မော်ဒိုဗာ နှင့် ဆာဗီးယား နိုင်ငံတို့ ပါဝင်သော Free Trade Agreement )
* European Free Trade Association (EFTA) ( အိုက်စ်လန် ၊ နော်ဝေ ၊ ဆွစ်ဇာလန် တို့ ပါဝင်သော Free Trade Agreement )
* Greater Arab Free Trade Area (GAFTA) ( ဘာရိန်း ၊ အီဂျစ် ၊ အီရတ် ၊ ဂျော်ဒန် ၊ ကူဝိတ် ၊ လက်ဘနွန် ၊ လစ်ဗျား ၊ မော်ရိုကို ၊ အိုမင် ၊ ပါလက်စတိုင်း ၊ ကာတာ ၊ ဆော်ဒီအာရေဗျ ၊ ဆူဒန် ၊ ဆီးရီးယား ၊ တူနီးရှား ၊ အာရပ်စော်ဘွားများ ပြည်ထောင်စုနှင့် ယီမင် တို့ပါဝင်သော Free Trade Agreement)
* North American Free Trade Agreement (NAFTA) ( အမေရိကန်နှင့် မက္ကဆီကိုတို့ ပါဝင်သော Free Trade Agreement) 
* South Asia Free Trade Agreement (SAFTA) ( အိန္ဒိယ ၊ ပါကစ္စတန် ၊ နီပေါ ၊ သီရိလင်္ကာ ၊ ဘင်္ဂလားဒေ့ရှ် ၊ ဘူတန် နှင့် မော်လဒိုက် နိုင်ငံများ ပါဝင်သော Free Trade Agreement)
လူမင်း

**လူမင်း**သည် ၁၉၇၀-ခုနှစ်၊ မေလ၊ ၅-ရက်နေ့တွင် အဖ ဦးသိန်းလှိုင်နှင့် အမိ ဒေါ်ရီရီလှိုင်တို့မှ ရှမ်းပြည်နယ်၊ အောင်ပန်းမြို့၌ မွေးဖွားသည်။ အမည်ရင်းမှာ မောင်မင်းမင်းလှိုင် ဖြစ်သည်။ 

၁၉၉၅ခုနှစ်မှ စတင်ကာ အနုပညာလောကထဲသို့ ဝင်ရောက်လာကာ ၂၀၀၂-ခုနှစ်တွင် *ရွှေမှုန်ကြဲတဲ့ မိုးကောင်းကင်* ဇာတ်ကားဖြင့် အကယ်ဒမီ ရခဲ့သည်။ ၂၀၀၅ ခုနှစ်တွင် ကိုယ်တိုင် ဒါရိုက်တာလုပ်၍ *ကျန်စစ်မင်း* ရုပ်ရှင်ကိုရိုက်ကူးပြသကာ အကယ်ဒမီ ထပ်မံ ရရှိပြန်သည်။ လူမင်းသည် မြန်မာ့ အနုပညာလောကမှာ အောင်မြင်မှုသရဖူ ဆောင်းနိုင်ခဲ့သူတစ်ဦးဖြစ်ပြီး  ဒါရိုက်တာ တစ်ဦးလည်းဖြစ်သည်။ ကျန်စစ်သား ဇာတ်ကားကို မလေးရှား၊ စင်္ကာပူ၊ ဩစတြေးလျနှင့် တရုတ်နိုင်ငံတိုတွင် ရုံတင်ပြသခဲ့သည်။

၂၀၀၄-ခုနှစ် နိုဝင်ဘာလ(၇)ရက်နေ့တွင် ခင်စံပယ်ဦး (ခင်စပယ်ဦး ရုပ်ရှင်ထုတ်လုပ်ရေးပိုင်ရှင်)(သီဟတင်စိုး၊ စည်သူတင်စိုးတို့၏ ညီမ) နှင့် လက်ထပ်ခဲ့သည်။  ဧရာဝတီလူမင်းအမည်ရှိသော သမီးလေးတစ်ယောက် ထွန်းကားသည်။

## ရရှိခဲ့သော ဆုများနှင့် ဆန်ကာတင်စာရင်းဝင်မှုများ 

## ကိုးကား
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
လူမှုဆက်ဆံရေး

## ဟိုတယ်စီမံခန့်ခွဲသူ
ဒီစာပေသည် ဟိုတယ်စီမံခန့်ခွဲမှူ့ဆိုင်ရာများကို လက်တွေ့  အသုံးချရန် တင်ပြထားသည့် စာအုပ်တစ်အုပ်ဖြစ်သည့်အတွက် ဟိုတယ်စီမံခန့်ခွဲမှူဆိုင်ရာ ပညာရပ်နှင့်ပက်သက်၍လည်း ( ဟိုတယ်စီမံခန့်ခွဲမှူသင်ယူခြင်း နှင့် ဟိုတယ်လုပ်ငန်း) လေ့လာနိုင်ပေသည်။

ဟိုတယ်တခုရဲ့ နေ့စဉ်လုပ်ငန်းများကို စီမံခန့်ခွဲသူကို ဟိုတယ်စီမံခန့်ခွဲသူ (သို့) ဟိုတယ်လီယာဟု ခေါ်သည်။ ကြီးမားသောဟိုတယ်ကြီးများတွင်မူ စီမံခန့်ခွဲရေးအဖွဲ့များ 
ဖွဲ့ထားပြီး တစ်ဦးချင်းအလိုက် မိမိ အားသန်ရာလုပ်ငန်းပိုင်ဆိုင်ရာကို အထူးပြုလုပ်ကိုင်နိုင်သည်။

## လုပ်ငန်းဆိုင်ရာ ဆောင်ရွက်ချက်များ 
## စီမံခန့်ခွဲသူ အနေနဲ့ လုပ်ဆောင်ရမည့် တာဝန်းများ 
## ဟိုတယ်ဝန်ဆောင်မှူများကို စုစည်းခြင်း နှင့် ညွှန်ကြားပေးခြင်း 
## ကွန်ဆီးယပ် (မြို့လမ်းညွှန်၊ အိတ်သယ်) 
## ဧည့်ကြို 
ဧည့်ကြိုဌာနကို ဟိုတယ်လုပ်ငန်းပိုင်းဆိုင်ရာမှာ Front Office ဟု ခေါ်ကြသည်။ ဝါဟာရကို သုံးလိုက်သည့်အခါတိုင်း လူတိုင်းနားလည်ထားသည်မှာ Reception ဟုသာ နားလည်ကြသည်။ Receptionist ကိုသာ ပြေးမြင်ကြသည်။ တကယ်တော့ ဧည့်ကြိုဌာနမှာ အကူလုပ်သားလေးများ ဖြစ်ကြသည့် အထုပ်သယ် အလုပ်သမားများ၊ Bell boy ဝန်ထမ်းလေးများ၊ နေရာထိုင်ခင်း အခန်းစီစဉ်ပေးမည့် Receptionist များ၊ ဧည့်သည် နားခိုနေထိုင်ရမည့် အခန်းပေါက်၀ ရောက်သည့်တိုင်အောင် လိုက်ပါပို့ဆောင်ပေးမည့် ဝန်ထမ်းများ ပါဝင်ကြသည်။ ဧည့်ကြိုဌာနသည် နာမ်ပိုင်းဆိုင်ရာ စကားလုံးအရ ပြောရလျှင် ဟိုတယ်၏ မျက်နှာစာပင် ဖြစ်သည်။ ရုပ်ပိုင်းဆိုင်ရာ ဟိုတယ်အဆောက်အဦကြီး ခန့်ညားထည်ဝါခြင်းကို ဆိုလိုခြင်း မဟုတ်ပေ။ ဧည့်ကြိုဌာန၏ အစိတ်အပိုင်းသည် မိမိဟိုတယ်သို့ လာရောက်တည်းခိုသော ဧည့်သည်အား နွေးထွေးပျူငှာစွာ ကြိုဆိုတတ်သော အပြုအမူများကို ထုတ်ဖော်ကာ ဧည့်သည်အား ရာနှုန်းပြည့် ကျေနပ်မှုကို တဒင်္ဂအတွင်းမှာတွင် ပို့ဆောင်ပေးနိုင်သော ဌာနတစ်ခု ဖြစ်ပေသည်။ သို့ဖြစ်ပါသဖြင့် ဧည့်သည်အား ကြိုဆိုသည့် နေရာတွင် လုပ်ငန်းအရ၊ တာဝန်အရ လုပ်ဆောင်နေခြင်းထက် စိတ်ပါလက်ပါ မိမိ၏ သွေးသား ဆွေမျိုးရင်းချာတစ်ယောက်အား နေရာထိုင်ခင်း စီစဉ်ပေးရသကဲ့သို့ အားထုတ် ကြိုးစားနိုင်ပါလျှင် ဧည့်ကြိုဌာနသည် အပြုံးဝေဆာပြီး စကားလုံးချိုချိုများဖြင့် တန်ဆာဆင်ထားသော လှပသည့် ဟိုတယ် မျက်နှာစာကောင်း ဖြစ်လာပေလိမ့်မည်။

## ကြိုတင်ဌာန 
## အစားအသောက်ဧည့်ခံရေး 
## သုံးငွေထိန်းချုပ်ခြင်း နှင့် ဘန်နာရေးဆိုင်ရာ အစီစဉ်ရေးဆွဲခြင်း 
## ဈေးကွက်မြှင့်တင်ရေး 
## ဈေးကွက် 
## ကြော်ငြာ 
## အမြတ်ရရှိရေး နှင့် သုံးငွေ 
## အရင်းအမြစ် 
* ဝီကီပီဒီယာမှ ပြန်ဆိုသည်။
လျှပ်စစ်နှင့်စက်မှု အင်ဂျင်နီယာ ညွှန်ကြားရေးမှူးရုံး

လျှပ်စစ်နှင့်စက်မှု အင်ဂျင်နီယာ ညွှန်ကြားရေးမှူးရုံးညွန်ကြားရေးမှူးမှာ ဗိုလ်ချုပ် နေမျိုးဦး ဖြစ်သည်။ လျှပ်စစ်နှင့်စက်မှုအင်ဂျင်နီယာညွှန်ကြားရေးမှူးရုံးအောက်တွင်ရှိသော တပ်များမှာ အောက်ပါအတိုင်းဖြစ်သည် -

* အမှတ်(၁)ပင်မအလုပ်ရုံ (လျှပ်/စက်) - လှည်းကူးမြို့နယ်၊ အင်းတိုင်ကျေးရွာ
* အမှတ်(၂)ပင်မအလုပ်ရုံ (လျှပ်/စက်) - မန္တလေးမြို့၊ အမရပူရ
* အမှတ်(၃)ပင်မအလုပ်ရုံ (လျှပ်/စက်) - ( မိထ္ထီလာ)
* အမှတ်(၅)လေကြောင်းရန်ကာကွယ်ရေးအလုပ်ရုံတပ်ရင်း 
* အမှတ်(၇)လေကြောင်းရန်ကာကွယ်ရေးအလုပ်ရုံတပ်ရင်း
* အမှတ်(၈)လေကြောင်းရန်ကာကွယ်ရေးအလုပ်ရုံတပ်ရင်း
* အမှတ်(၁)လျှပ်စစ်နှင့်စက်မှုအင်ဂျင်နီယာတပ်ရင်း - ရွှေညောင်
* အမှတ်(၂)လျှပ်စစ်နှင့်စက်မှုအင်ဂျင်နီယာတပ်ရင်း 
* အမှတ်(၃)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၄)လျှပ်စစ်နှင့်စက်မှုအင်ဂျင်နီယာတပ်ရင်း - ရွှေပြည်သာမြို့နယ်
* အမှတ်(၅)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၆)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၇)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၈)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၉)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၁၀)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၁၁)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၁၂)လျှပ်စစ်နှင့်စက်မှုအင်ဂျင်နီယာတပ်ရင်း
* အမှတ်(၁၅၁)အလုပ်ရုံတပ်ခွဲ(လျှပ်/စက်)
* အမှတ်(၂၅၂)အလုပ်ရုံတပ်ခွဲ(လျှပ်/စက်)
* အမှတ်(၃၅၃)အလုပ်ရုံတပ်ခွဲ(လျှပ်/စက်)

## ကိုးကား 
ကဏ္ဍ:တပ်မတော် (ကြည်း)
ကဏ္ဍ:စစ်လက်ရုံး/ အကူ/ ဝန်ထမ်းတပ်ဖွဲ့ ညွှန်ကြားရေးမှူးရုံးများ
လင်းဝေမြိုင်

''၂ဝဝ၅ ခု၊ ဇူလိုင်ထုတ် ရာပြည့် ဦးစိုးညွန့် စုစည်း တည်းဖြတ်တဲ့ '၂ဝ ရာစု မြန်မာ စာရေး ဆရာ ၁ဝဝ အတ္ထုပ္ပတ္တိ အကျုဉ်း' စာအုပ်မှ စာရေးတွေရဲ့ အတ္ထုပ္ပတ္တိ အကျုဉ်း တွေကို ပြန်လည် ကူးယူ ဖော်ပြတာ ဖြစ်ပါတယ်။''

## လင်းဝေမြိုင် [၁၉၄၉ - ၂ဝဝ၂] 
မြင်းခြံ ခရိုင် ကျောက်ပန်းတောင်း မြို့တွင် အဖ ဦးကြည်မောင်၊ အမိ ဒေါ်နု တို့က ၁၉၄၉ ခု ဩဂုတ် ၁၄ ရက်နေ့တွင် မွေးဖွား ခဲ့သည်။ မွေးချင်း ရှစ်ယောက်တွင် အကြီးဆုံး ဖြစ်၍ အမည်ရင်းမှာ ဦးမြင့်ဦး ဖြစ်သည်။

၁၉၆၆ ခု ကျောက်ပန်းတောင်း အစိုးရ အထက်တန်း ကျောင်းတွင် ပညာ သင်နေဆဲ မှာပင် ပုဒ်မ (၅) ဖြင့် ဖမ်းဆီး ထိန်းသိမ်း ခံခဲ့ရသည်။ ၁၉၇၁ တွင် အကျဉ်းထောင်မှ ပြန်လွတ် ခဲ့သည်။ ၁၉၇၅ တွင် ဒသမတန်း စာမေးပွဲကို သမိုင်း၊ အင်္ဂလိပ်စာ ဂုဏ်ထူး များဖြင့် အောင်မြင် ခဲ့သည်။ ၁၉၇၉ တွင် ရန်ကုန် ပညာရေး တက္ကသိုလ်မှ အင်္ဂလိပ်စာ အဓိကဖြင့် ဝိဇ္ဇာဘွဲ့ ရခဲ့သည်။

၁၉၈၂ ခုနှစ် အထိ အင်္ဂလိပ်စာ အဓိကဖြင့် နည်းပြ ဆရာ၊ ထို့နောက် လုပ်သား ပြည်သူ့ နေ့စဉ် (အင်္ဂလိပ်) သတင်းစာတွင် စာပြင်၊ ရုပ်ရှင် တေးကဗျာ (၁၉၈၈ - ၁၉၉၂)၊ စံပယ်ဖြူ (၁၉၉၂ ဇူလိုင်မှ ဒီဇင်ဘာထိ)၊ ရွှေရုပ်စုံ မဂ္ဂဇင်း (၁၉၉၃ - ၁၉၉၅) တို့တွင် အယ်ဒီတာ အဖြစ် ဆောင်ရွက် ခဲ့သည်။ ၁၉၉၆ ခု ဇွန်လမှ စ၍ ကြော်ငြာနှင့် ဈေးဝယ် လမ်းညွှန် မဂ္ဂဇင်းတွင် အမှုဆောင် အယ်ဒီတာ၊ တာဝန်ခံ အယ်ဒီတာ၊ အယ်ဒီတာချုပ် အဖြစ် ကွယ်လွန်သည် အထိ တာဝန် ယူခဲ့သည်။

၁၉၇၇ ခုနှစ် ပညာရေး တက္ကသိုလ် နှစ်ပတ်လည် မဂ္ဂဇင်းတွင် စာ စတင် ရေးခဲ့သည်။ ခေတ်ပြိုင် မဂ္ဂဇင်း များတွင် နိုင်ငံတကာ စာပေ၊ ရုပ်ရှင်၊ ဂီတ၊ နိုင်ငံရေး၊ စီးပွားရေး၊ အင်တာဗျူး စသည့် ဆောင်းပါးပေါင်း (၆ဝဝ) ကျော်နှင့် ဘာသာပြန် ဝတ္ထုတို၊ ဝတ္ထုလတ်ပေါင်း (၂ဝဝ) ကျော်ခန့် ပြန်ဆို ရေးသား ခဲ့သည်။ ကုတ်အင်္ကျီ (၁၉၉၁ - ၁၉၉၉)၊ အလွမ်းတခြင်းနှင့် ပန်းနှင်းဆီ (၁၉၉၇)၊ တော (၁၉၉၈)၊ စစ် (၁၉၉၉)၊ အဖေနဲ့ တွေ့ချင် သတဲ့လားနှင့် နိုင်ငံတကာ ဝတ္ထုတိုများ (၁၉၉၉)၊ ဂန္ဓဝင် ဝတ္ထု - ဂန္ဓဝင် ရုပ်ရှင် (၂ဝဝ၂)၊ အိုင်းဆက်ဗာရှီဗစ်ဆင်းဂါး ဝတ္ထုတိုများ (၂ဝဝ၃) တို့မှာ ထင်ရှားသည်။ ဦးမြင့်ဦး (အင်္ဂလိပ်စာ နည်းပြဟောင်း) ကလောင် အမည်ဖြင့် အင်္ဂလိပ် ဘာသာ စာအုပ် ၁ဝ အုပ်၊ အင်္ဂလိပ် - မြန်မာ အဘိဓာန် ၂ အုပ် တို့ကို တည်းဖြတ် ခဲ့သည်။

၂ဝဝ၂ ခုနှစ် ဇွန်လ ၂၇ ရက်နေ့တွင် ရန်ကုန် ပြည်သူ့ ဆေးရုံကြီး၌ ကွယ်လွန် ခဲ့သည်။

## စာညွှန်း။ ။ 
# ဝမ်းနည်းမှတ်တမ်း၊ မင်္ဂလာ မဂ္ဂဇင်း (ဩဂုတ် ၂ဝဝ၂)။ စာ ၄၄။
# လင်းဝေမြိုင်။ ကုတ်အင်္ကျီ (၂ ကြိမ်၊ ဖေဖော်ဝါရီ ၁၉၉၉)။
# မြန်မာ့ စွယ်စုံကျမ်း နှစ်ချုပ် (၂ဝဝ၃)။ စာ ၁၂၃ - ၁၂၄။]

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ ဂျာနယ်လစ်များ
ကဏ္ဍ:မြန်မာ စာရေးဆရာများ
သစ်လွင်၊ လင်းယုန်

## လင်းယုန်သစ်လွင် (၁၉၁၇-၁၉၉၃)
၁၂၇၉ - ခုနှစ်၊ တော်သလင်းလပြည့်ကျော်(၉)ရက်၊ ခရစ်နှစ်-၁၉၁၇-စက်တင်ဘာ(၉)တနင်္ဂနွေနေ့တွင် ဧရာဝတီတိုင်း ညောင်တုန်းမြို့၌ အဖ-ဦးဖိုးလူ၊ အမိ-ဒေါ်နှင်းဦးတို့က ဖွားမြင်သည်။ ညောင်တုန်းမြို့၊ အစိုးရအထက်တန်း ကျောင်းတွင်-အဌမတန်းအထိ ပညာသင်ကြားခဲ့သည်။ စစ်မဖြစ်မီက မော်လမြိုင်မြို့မှ ထုတ်ဝေသော *ခေါင်း ဆောင်*သတင်းစာတွင် နယ်သတင်းထောက်အဖြစ် ဆောင်ရွက်ခဲ့။

၁၉၄၇ - ဟံသာဝတီနှင့် ဗမာ့ခေတ်-သတင်းစာတွင် နယ်သတင်းထောက်အဖြစ်ဆောင်ရွက်ခဲ့။

၁၉၄၉ - ရန်ကုန်သို့ရောက်ရှိပြီး*လင်းယုန်သတင်းစာ*တွင် အလုပ်သမားသတင်းထောက်လုပ်ရာမှ *လင်းယုန် သစ်လွင်* ကလောင်အမည်ယူခဲ့သည်။ ထို့နောက်*လင်းယုန်ဂျာနယ်*၊ *ပြည်တော်သစ်ဂျာနယ်*၊ *လူထုဂျာနယ်* တို့တွင် အယ်ဒီတာအဖွဲ့ဝင်အဖြစ် ဆောင်ရွက်ခဲ့။ *ရှုဒေါင့်*ဂျာနယ် အယ်ဒီတာအဖွဲ့ဝင်အဖြစ်လည်း ဆောင်ရွက်ခဲ့ သည်။

၁၉၅၀ - ပြည့်နှစ်၊ စာရေးဆရာအသင်းနှစ်ပတ်လည်စာပေပြိုင်ပွဲတွင်*တို့ကျေးရွာ*ဝတ္ထုတိုဖြင့် ဝတ္ထုတိုဆုရရှိခဲ့။

၁၉၅၇ - ၅၈ - ပြည်ထောင်စု မြန်မာနိုင်ငံစာရေးဆရာအသင်း အလုပ်အမှုဆောင်အဖြစ် တာဝန်ထမ်းဆောင်ခဲ့။

၁၉၆၂ - *သီတာသောင်ခြေဦး*လုံးချင်းဝတ္ထုဖြင့် အနုပညာစာပေ ဝတ္ထုရှည်ဆုရရှိ။

၁၉၆၈ - *ယိုးဒယား မြန်မာ မီးရထားလမ်း ကိုယ်တွေ့ချွေးတပ်မှတ်တမ်း* စာအုပ်ဖြင့် အမျိုးသားစာပေ၊ စာပ ဒေသာဆုရရှိခဲ့။

၁၉၇၁ - *ဓမ္မဝိလာသ* လုံးချင်းဝတ္ထုရှည်ဖြင့် အမျိုးသားစာပေ ဝတ္ထုရှည်ဆုရရှိခဲ့။ စာရေးဆရာကြီးလင်းယုန် သစ်လွင်သည် ၁၉၅၂-ခုနှစ်မှ ၁၉၈၆-ခုနှစ်အထိ-လုံးချင်းစာအုပ်(၇၀)ရေးသားခဲ့သည်။

၁၉၉၃ - ဩဂုတ်လ(၂၁)ရက်နေ့တွင် ကွယ်လွန်ခဲ့သည်။
    
## ထင်ရှားသောစာအုပ်အချို့ 
# ဘုံကျွန်
# သေမင်းတမန်လမ်းပေါ်ဝယ်
# သောင်းဒီပါမြေ
# ဓမ္မရက္ခိတ
# သီတာသောင်ခြေဦး(စာပေဆုရ)
# ဓမ္မဝိလာသ(စာပေဆုရ)
# ယိုးဒယားမြန်မာမီးရထားလမ်းကိုယ်တွေ့ ချွေးတပ်မှတ်တမ်း(စာပေဆုရ)
# ဆားချက်မြေ
# ပင်လယ်တံငါ
# အသက်သွေးချွေးစတေး၍
# ယမုံနာ(ဝတ္ထုတိုပေါင်းချုပ်)

## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:မြန်မာ စာရေးဆရာများ
ယူရိုတိုက်​လေယာဉ် တိုင်ဖွန်း

**ယူရိုတိုက်​လေယာဉ် တိုင်ဖွန်း** () သည် အင်ဂျင်နှစ်လုံးတပ် ဘက်စုံသုံး တိုက်လေယာဉ်ဖြစ်သည်။ ဤတိုက်လေယာဉ်ကို ကွဲပြားသည့် ကုမ္ပဏီ (၃) ခု ဖြစ်သည့် Alenia Aeronautica ၊ BAE Systems နှင့် EADS တို့ အကျိုးတူ ပူးပေါင်း၍ တည်ဆောက်ထားခြင်း ဖြစ်သည်။ လက်ရှိအနေဖြင့် ဗြိတိသျှ တော်ဝင် လေတပ် ၊ ဂျာမန်လေတပ် ၊ အီတလီ လေတပ် ၊ စပိန် ၊ ဩစတြီးယားနှင့် ဆော်ဒီအာရေဗျ လေတပ်တို့တွင် တာဝန်ထမ်းဆောင်လျက် ရှိကြသည်။

## ကိုးကား 
ကဏ္ဍ:နည်းပညာ
ကဏ္ဍ:ယူရိုတိုက်လေယာဉ်
ကဏ္ဍ:တိုက်လေယာဉ်
ဖရီးဝဲလ်

အခမဲ့ရယူနိုင်သော ဆော့ဖ်ဝဲများဖြစ်သည်။ ၎င်းတို့တွင် မူပိုင်ခွင့် (သို့) ပိုင်ဆိုင်သူ ရှိထားပြီး ဖြစ်သည်။ အသုံးပြုသူမှာ လွတ်လပ်စွာ သုံးနိုင်သော်လည်း ပြန်လည်ရောင်းချခွင့်မရှိပါ။ အများအားဖြင့် Shareware နဲ့ Freeware များသည် ၁၅ ရက် ၃၀ ရက် စသည့် အချိန်များကန့်သတ်ထားလေ့ရှိသည်။ အချိန်များ ကန့်သတ်ခြင်း မရှိပါကလည်း လုပ်ဆောင်ချက် အားလုံးကို မလုပ်နိုင်သော မပြည့်စုံသော ဆော့ဖ်ဝဲများဖြစ်၍ မှတ်ပုံတင်ခြင်း (သို့) တန်ဖိုးပေးချေမှသာ အပြည့်အဝ အသုံးပြုနိုင်မည် ဖြစ်သည်။
မျိုးရိုးဗီဇ

ဒီအန်အေ တည်ဆောက်ပုံ အတွင်းရှိ ဂျီးကို ဖော်ပြထားသည်။ ယူကာရုတ် များတွင် splicing နည်းစဉ်တွင် ဖြတ်ပလိုက်သော Intron များကို ပရိုတိန်း ထုတ်သော အခါတွင်သုံးသော exonများ အကြား တွေ့ရလေ့ရှိသည်။ ဤပုံတွင် ၎င်းအကျယ်အဝိုင်းကို အစုံ ၄၀ လောက် သာဖော်ပြထားသော်လည်း အမှန်တွင်မှု ၎င်းထက် အဆပေါင်း ရာချီသည်။]]
Gene (မျိုးရိုးဗီဇ) သည် သက်ရှိ တို့၏ မျိုးရိုးလိုက်ရာ အခြေခံ အရာဖြစ်သည်။ မိုလီကျူလာ ဇီဝဗေဒ ပေါ်လာသောအခါ ခေတ်နောက်ကျသွားပြီဖြစ်သော မျိုးရိုးဗီဇပညာ ထင်သကဲ့သို့ မရှုပ်ထွေးလှပဲ အားလုံးသော သက်ရှိတို့မှာ ဒီအန်အေ ကသာ မျိုးဆက်သစ်တို့ကို ဗီဇ (trait) ပေးသည်။ လူအများခေါ်ခေါ်နေကြသော ဂျီး မှာ သိပ္ပံသမားတို့က အယ်လ်လီးလ် (allele) ဟု ခေါ်သည်။

## မန်ဒယ် ၏ မျိုးဆက်ပြန့်ပွားခြင်း နှင့် ရှေးရိုး မျိုးရိုးဗီဇဗေဒ 
ချားလ်စ်ဒါဝင် သည် မျိုးဆက်ပြန့်ပွားခြင်း ကို ရှင်းပြရာတွင် အခြေခံ ယူနစ်ကို Gemmule ဟုခေါ်တွင်ခဲ့ပြီး ၎င်းသည် နောက်ပိုင်းတွင် ဆဲလ်ကွဲရာတွင် ပွားသော ခရိုမိုဆုန်း အဖြစ် ၁၈၄၈ ခုတွင် သိရှိခဲ့သည်။ Wilhelm Roux က ၁၈၈၃ ခုနှစ်တွင် ခရိုမိုဆုန်း ကို မျိုးဆက်ပြန့်ပွားစေရာ တစ်ခုအဖြစ် တင်ပြခဲ့သည်။ ယခုခတ်တွင် နားလည်ထားသော ဂျီး၏အဓိပ္ပာယ်မှာ ၁၉ ရာစုတွင် အော်ဂတ်စတင် ဖုန်းတော်ကြီး ဖြစ်သော ဂရီဂါ မန်ဒယ် က ပဲပင်များ မျိုးဆက်ပြန့်ပွားမှုကို လေ့လာရာမှ စနစ်တကျ ဖြစ်ပေါ်လာခဲ့သည်။ မန်ဒယ် ဖော်ပြသည်မှာ particulate inheritance ခေါ် မိဘမျိုးဆက် မှ မျိုးဆက်သစ်ဆီသို့ မျိုးရိုးဗီဇကူးရာတွင် မြင်သာသော တိကျသည့် အခြေခံ မျိုးရိုးဗီဇ ယူနစ်ဖြင့် ဖော်ပြနိူင်သော သီအိုရီ ဖြစ်သည်။ နောက်ပိုင်းတွင် ဒင်နစ်လူမျိုး ရုပ်ခဗေဒ ပညာရှင် Wilhelm Johannsen က ၎င်းအခြေခံ မျိုးရိုးဗီဇ ယူနစ် ကို ဂျီးဟု ခေါ်ခဲ့သည်။

ကဏ္ဍ:ပုံတူမျိုးပွားခြင်း
ဂရက်ဖတီ

**Graffiti Art** ဆိုသည်မှာ Hip Hopနဲ့ ဆက်နွယ် ပတ်သက်နေသော လမ်းများပေါ်ရှိ နံရံများတွင် ရေးဆွဲထားသော ရုပ်ပုံ၊ စာသားများကို ခေါ်ဆိုသည်။ Street Art ဟူ၍လည်းခေါ်သည်။ ရုပ်ပုံများကို မှုတ်ဆေး(spray)ဗူးများကို အသုံးပြု၍ ရေးဆွဲကြသည်။ ရေးဆွဲသူများကို Graffiti artists(or) Street artists ဟုခေါ်ကြသည်။ ရေးဆွဲသူများ၏ အနုပညာ ထုတ်ဖော်ချက်များ၊ ရင်တွင်း ခံစားချက်များကို ရေးဆွဲထားကြပေသည်။ Graffiti Art သည် ၁၉၇၀-ခုနှစ် ကတည်းက ပေါ်ပေါက်နေပေသည်။ အမေရိကန် မြေအောက်လမ်းများ ပေါ်တွင် အများအပြားရေးဆွဲထားကြပေသည်။ ယခုအခါ အမေရိကန်တွင် သာမက ဩစတြေးလျ၊ ဘရာဇီး၊ ကနေဒါ၊ တရုတ်၊ ပြင်သစ်၊ ဂျာမဏီ၊ စပိန်၊ အစ္စရေး၊ ဂျပန်၊ အင်္ဂလန်နှင့် မြန်မာနိုင်ငံများအထိ ရေးဆွဲလာကြပေသည်။
လူ့ဘောင်သစ်ဒီမိုကရက်တစ်ပါတီ

**လူ့ဘောင်သစ်ဒီမိုကရက်တစ်ပါတီ** (အင်္ဂလိပ်: Democratic Party for a New Society, DPNS) သည် မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။ ပါတီ၏ လက်ရှိ ဥက္ကဋ္ဌမှာ ဦးအောင်မိုးဇော်ဖြစ်ပြီး တွဲဖက်အတွင်းရေးမှူးမှာ ဒေါ်နှင်းနှင်းမွှေး ဖြစ်သည်။

## တည်ထောင်ခြင်း 
လူ့ဘောင်သစ်ဒီမိုကရက်တစ်ပါတီကို ၁၉၈၈ ခုနှစ်၊ အောက်တိုဘာလ (၁၄) ရက်နေ့တွင် ဗမာနိုင်ငံလုံးဆိုင်ရာ ကျောင်းသားသမဂ္ဂများအဖွဲ့ချုပ် အထွေထွေအတွင်းရေးမှူး ရဲဘော် မိုးသီးဇွန်က ဦးဆောင်၍ တော်လှန်သော ပါတီတရပ်အဖြစ် တရားဝင် ကြေညာရပ်တည်ခဲ့သည်။

### မှတ်ပုံတင်ပါတီမှ ပယ်ဖျက်ခြင်း 
လူ့ဘောင်သစ်ဒီမိုကရက်တစ်ပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ  ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။

## ပထမဦးဆုံး ဗဟိုအလုပ်အမှုဆောင်အဖွဲ့မှာ 
#ရဲဘော် မိုးသီးဇွန် (ဥက္ကဋ္ဌ)
#ရဲဘော် သက်ထွန်း (ဒုတိယ ဥက္ကဋ္ဌ)
#ရဲဘော် မိုးဟိန်း (အထွေထွေအတွင်းရေးမှူး)
#ရဲဘော် ရဲနိုင်အောင် (တွဲဖက်အတွင်းရေးမှူး)
#ရဲဘော် ဂျင်မီ (ခ) ကျော်မင်းယု (စည်းရုံးရေးကော်မတီ)
#ရဲဘော် ယဉ်ထွေး (စီမံ/စည်းကမ်း ကော်မတီ)
#ရဲဘော် ဝင်းမြင့်အောင် (သတင်းနှင့်ပြန်ကြားရေးကော်မတီ)
#ရဲဘော် တင်ထွန်းလှိုင် (ဘဏ္ဍာရေးကော်မတီ)

## လူ့ဘောင်သစ်ကျောင်း 
ထိုင်းနိုင်ငံ၊ မဲဆောက်မြို့သို့ ရောက်ရှိလာကြသော မြန်မာနိုင်ငံသား ရွှေ့ပြောင်းအလုပ်သမား များ၏ သားသမီးငယ်ရွယ်များ မူလတန်းပညာ သင်ကြားတတ်မြောက်စေရန် ရည်ရွယ်၍ ဖွင့်လှစ်ထားသော မူလတန်းကျောင်းကလေးတစ်ကျောင်း ဖြစ်သည်။

၂၀ဝ၂ ခုနှစ်က စတင်ဖွင့်လှစ်ခဲ့ပြီး ကျောင်း၏ စီမံအုပ်ချုပ်မှုကိစ္စအဝဝကို လူ့ဘောင်သစ် ဒီမိုကရက်တစ်ပါတီ၊ အမျိုးသမီးရေးရာလုပ်ငန်းအဖွဲ့က တာဝန်ယူဆောင်ရွက်နေခြင်းဖြစ်သည်။

ကျောင်းသားကျောင်းသူ စုစုပေါင်း (၇၁) ဦးရှိသည်။ သူငယ်တန်းမှ စတုတ္ထတန်းအထိ ပညာသင်ကြားပေးလျက်ရှိသည်။ ဆရာ၊ ဆရာမ စုစုပေါင်း (၄)ယောက်ရှိသည်။ ကျောင်း၏ ကုန်ကျစရိတ်များကို ထိုင်းနိုင်ငံပြင်ပသို့ ရောက်ရှိနေကြသော စေတနာရှင်များ ၏ လှူဒါန်းငွေများကို အဓိကထား၍ လည်ပတ်နေရခြင်းဖြစ်သည်။

## ပါတီ လှုပ်ရှားမှုများ 
လူ့ဘောင်သစ်ဒီမိုကရက်တစ်ပါတီသည် အမျိုးသားညီညွတ်ရေး အတိုင်ပင်ခံကောင်စီ၏ နိုင်ငံရေးပါတီများ အစုအဖွဲ့မှ အဖွဲ့ဝင် ဖြစ်ပြီး၊ ကောင်စီဝင် (၃) ဦးက ကိုယ်စားပြုထားသည်။ 

## ကိုးကား 
## ပြင်ပ လင့်ခ်များ 
* မြန်မာဘာသာဖြင့် http://www.dpnsburmese.org/ 
* အင်္ဂလိပ်ဘာသာဖြင့် http://www.dpns.org/ 

ကဏ္ဍ:မြန်မာ နိုင်ငံရေးပါတီဟောင်းများ
Parallel ATA စံနှုန်း

IDE ကို Integrated Drive Electronics လို့ခေါ်ပါတယ်။ IDE ကို Advanced Technology Attachment သို့မဟုတ် Advanced Technology Attachment Packet Interface လို့လည်း ခေါ်ကြပါတယ်။ IDE ဟာ SATA တွေရဲ့ ရှေ့ပြေး နည်းပညာ ဖြစ်ပါတယ်။ IDE ကို Hard Drive တွေ ROM တွေနဲ့ Computer data transfer ပြုလုပ် နိုင်ရန်အတွက် အသုံးပြု ကြပါတယ်။ IDE တွေရဲ့ Transfer rate မှာ 16MB, 33MB, 66MB, 100MB, 133MB ဖြစ်ကြပါတယ်။ IDE Cable တွေရဲ့ အရှည်ဟာ 18 inches (48 centimeters) သို့မဟုတ် 32 inches (91 centimeters) ရှည်ပါတယ်။ IDE Cable ကို Computer interface Drive တွေနဲ့ တွဲဖက် အသုံးပြုရလို့ အရွယ်အစား အတိအကျ သတ်မှတ်ထားရခြင်း ဖြစ်ပါတယ်။
အရှင်ဇနကာဘိဝံသ

* မဟာဂန္ဓာရုံဆရာတော် အရှင်ဇနကာဘိဝံသ
* ချမ်းမြေ့ဆရာတော် အရှင်ဇနကာဘိဝံသ
* ရွှေကျင်ဆရာတော် အရှင်ဇနကာဘိဝံသ (၁၂၆၁-၁၃၃၉)
အကုသိုလ်တရား ၃ ပါး

* **လောဘ**= ကာမဂုဏ်အာရုံ(၅)ပါးကို ငြိကပ်တပ်မက်ခြင်းသဘော။
လောဘသည် ကာမဂုဏ်အာရုံကိုတမ်းတမ်းစွဲ၊ ငမ်းငမ်းတက် တပ်မက်တွယ်တာ လိုချင်သည့်သဘောဖြစ်သည်။ သတ္တဝါတို့အား မည်သည့်အခါမျှ မရောင့်ရဲမတင်းတိမ်စေဘဲ အာရုံသစ်များကို အမြဲရှာဖွေနေစေသည်။
လောဘနှင့်သေသူ၏ လားရာဂတိမှာပြိတ္တာပြည်ဖြစ်သည်။
* **ဒေါသ**= ပြစ်မှားခြင်း၊ခက်ထန်ကြမ်းတမ်းခြင်းသဘော။
"ဒေါသနှင့်တူသောအပြစ်သည်မရှိ" ဟူ၍ ဘုရားဟောထားသည်နှင့်အညီ ဒေါသသည် အဖျက်ဆီးတတ်ဆုံးသောတရားဖြစ်၏။ မြွေပွေးမြွေဟောက်နှင့်တူ၏။ တက်ကြွသော ဒေါသကသာဖျက်ဆီးတတ်သည်မဟုတ်။ ဆုတ်နစ်သောဒေါသကြောင့်ဖြစ်သည့် စိတ်ပျက်ခြင်း၊ ကြောက်လန့်ခြင်း၊ ဝမ်းနည်းပူဆွေးခြင်း၊ ငိုကြွေးခြင်း၊ စိတ်နှလုံးမသာယာခြင်း၊ လွန်ကဲစွာပူဆွေးခြင်းတို့ကလည်း ကိုယ်စိတ်နှစ်ပါးကို ပျက်စီးစေသည်။
ဒေါသနှင့်သေသူ၏ လားရာဂတိမှာငရဲပြည်ဖြစ်သည်။
* **မောဟ**= တွေဝေခြင်း(မသိတတ်ခြင်း)၊ အာရုံ၏သဘောမှန်ကိုမသိခြင်း၊ ဖုံးကွယ်ခြင်းသဘော။
မောဟသည် ရုပ်နာမ်သဘော၊ ကံသဘော၊ သစ္စာသဘောစသည်တို့ကို ဖုံးကွယ်ထားပြီး သတ္တဝါတို့အား အမှောင်တိုက်၌ကျင်လည်စေသည်။
မောဟနှင့်သေသူ၏ လားရာဂတိမှာတိရိစ္ဆာန်ပြည်ဖြစ်သည်။
အမှတ်(၁၁)ခြေမြန်တပ်မဌာနချုပ်

**အမှတ်(၁၁)ခြေမြန်တပ်မဌာနချုပ်** (အတိုကောက် **တမခ(၁၁)**) သည် ရန်ကုန်မြို့မှ ပဲခူးမြို့သို့ အထွက် ရန်ကုန်တိုင်းစစ်ဌာနချုပ် နယ်မြေဖြစ်သော ရန်ကုန်တိုင်းဒေသကြီး၊ အင်းတိုင် တွင်တည်ရှိသည့် ခြေမြန်တပ်မဌာနချုပ် တစ်ခု ဖြစ်သည်။ **တမခ** များ နှင့် **စကခ** များသည် ကက(ကြည်း)  (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏ အင်အားအပေါ် မူတည်၍ လိုအပ်သလို စစ်ကစားနိုင်ရန် ဖွဲ့စည်းထားခြင်းဖြစ်သည်။
လက်ရှိ အမှတ်(၁၁)ခြေမြန်တပ်မဌာနချုပ်၏ တပ်မမှူးတာဝန်ထမ်းဆောင်နေသူမှာ *ဗိုလ်မှူးကြီးကျော်စွာထွန်း* ဖြစ်သည်။

## သမိုင်း 
အမှတ်(၁၁)ခြေမြန်တပ်မဌာနချုပ်ကို ၁၉၈၈ ခုနှစ် ဒီဇင်ဘာလ (၂၁)ရက်နေ့တွင် ဖွဲ့စည်းခဲ့ပြီး၊ ပထမဆုံးတပ်မမှူးမှာ ဗိုလ်မှူးကြီးဝင်းမြင့် (ကြည်း - ၈၈၀၉)ဖြစ်သည်။ 

## ဖွဲ့စည်းပုံ 
အမှတ်(၁၁)ခြေမြန်တပ်မဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည်။

### အမှတ်(၁၁၁)နည်းဗျူဟာအဖွဲ့ 
### အမှတ်(၁၁၂)နည်းဗျူဟာအဖွဲ့ 
### အမှတ်(၁၁၃)နည်းဗျူဟာအဖွဲ့ 
### ခြေမြန်တပ်ရင်းများ 
အမှတ်(၁၁)ခြေမြန်တပ်မဌာနချုပ်လက်အောက်ခံ ခြေမြန်တပ်ရင်းများမှာ အောက်ပါအတိုင်း ဖြစ်သည်။
# အမှတ်(၂၁၁)ခြေမြန်တပ်ရင်း အင်းတိုင်တပ်နယ်
# အမှတ်(၂၁၂)ခြေမြန်တပ်ရင်း အင်းတိုင်တပ်နယ်
# အမှတ်(၂၁၃)ခြေမြန်တပ်ရင်း အင်းတိုင်တပ်နယ်
# အမှတ်(၂၁၄)ခြေမြန်တပ်ရင်း ရဲမွန်တပ်မြို့
# အမှတ်(၂၁၅)ခြေမြန်တပ်ရင်း ရဲမွန်တပ်မြို့
# အမှတ်(၂၁၆)ခြေမြန်တပ်ရင်း ရဲမွန်တပ်မြို့
# အမှတ်(၂၁၇)ခြေမြန်တပ်ရင်း ရဲမွန်တပ်မြို့
# အမှတ်(၂၁၈)ခြေမြန်တပ်ရင်း ရဲမွန်တပ်မြို့
# အမှတ်(၂၁၉)ခြေမြန်တပ်ရင်း ရဲမွန်တပ်မြို့
# အမှတ်(၂၂၀)ခြေမြန်တပ်ရင်း ရဲမွန်တပ်မြို့

## တပ်မမှူးတာဝန်ထမ်းဆောင်ခဲ့သူများ 
# ဗိုလ်မှူးကြီး ဝင်းမြင့် (ကြည်း - ၈၈၀၉)
# ဗိုလ်မှူးကြီး ခင်မောင်သန်း (ကြည်း - ၁၂၆၈၂) (ဗသက - ၃၁)
# ဗိုလ်မှူးချုပ် သူရရွှေမန်း (ကြည်း - ၁၁၅၃၄) (စတသ - ၁၁)
# ဗိုလ်မှူးကြီး ကိုကို (ကြည်း - ၁၄၂၃၅) (စတသ - ၁၉)
# ဗိုလ်မှူးချုပ် လှဌေးဝင်း (ကြည်း - ၁၄၇၉၉) (စတသ - ၂၀)
# ဗိုလ်မှူးချုပ် လှမင်း (ကြည်း - ၁၆၅၂၂) (စတသ - ၂၂)
# ဗိုလ်မှူးချုပ် သန်းထွဋ် (ကြည်း - ၁၆၆၂၂) (အလသ - ၈)
# ဗိုလ်မှူးချုပ် သစ်လင်းအုန်း 
# ဗိုလ်မှူးချုပ် လှမြင့်စိုး
# ဗိုလ်မှူးချုပ် အောင်ရဲဝင်း
# ဗိုလ်မှူးချုပ် မျိုးဆွေ
# ဗိုလ်မှူးချုပ် မျိုးမင်းထွန်း

## ကိုးကား
## နောက်ထပ်ကြည့်ရန် 
#011
အမှတ်(၁)လျှပ်စစ်စွမ်းအား ဝန်ကြီးဌာန

**အမှတ်(၁)လျှပ်စစ်စွမ်းအား ဝန်ကြီးဌာန** ကို အမှတ်(၂)လျှပ်စစ်စွမ်းအား ဝန်ကြီးဌာနနှင့် ပူးပေါင်းပြီး ၂၀၁၂ ခုနှစ် စက်တင်ဘာလ ၅ ရက်နေ့တွင် လျှပ်စစ်စွမ်းအား ဝန်ကြီးဌာနအဖြစ် ဖွဲ့စည်းခဲ့သည်။

ယခင် အမှတ်(၁)လျှပ်စစ်စွမ်းအား ဝန်ကြီးဌာန၏ လက်အောက်ရှိ ဦးစီးဌာနများမှာ
# ရေအားလျှပ်စစ် အကောင်အထည်ဖော်ရေး ဦးစီးဌာန
# ရေအားလျှပ်စစ် စီမံရေး ဦးစီးဌာန 
# ရေအားလျှပ်စစ် ထုတ်လုပ်ရေး လုပ်ငန်း 
# စီမံကိန်းနှင့် ဓာတ်အားထုတ်လုပ်မှု စီမံရေးဌာနခွဲ တို့ဖြစ်သည်။ 

အမှတ်(၁)လျှပ်စစ်စွမ်းအားဝန်ကြီးဌာနတွင် လျှပ်စစ်ဓာတ်အားပေးစက်ရုံ (၁၅)ရုံကို မောင်းနှင်၍ လျှပ်စစ်ဓာတ်အား **၁၄၄၁**မဂ္ဂါဝပ်ထုတ်လုပ်ပေးခဲ့သည်။

ကဏ္ဍ:မြန်မာနိုင်ငံ၏ ယခင် ဝန်ကြီးဌာနများ
တပ်ထိန်းချုပ်ရုံး

**တပ်ထိန်းချုပ်** မှာ ဗိုလ်ချုပ် သိန်းနိုင် ဖြစ်သည်။ လက်အောက်ခံ တပ်ခွဲများမှာ အောက်ပါအတိုင်း ဖြစ်သည် -

# ဗဟိုတပ်ထိန်းတပ် (ဝါယာလက်)
# တပ်ထိန်းမှုခင်းဖော်ထုတ်ရေး အကူတပ် (ရန်ကုန်)
# အမှတ်(၁)တပ်ထိန်းတပ်ခွဲ (မင်္ဂလာဒုံ)
# အမှတ်(၂)တပ်ထိန်းတပ်ခွဲ (ရန်ကုန်)
# အမှတ်(၃)တပ်ထိန်းတပ်ခွဲ (ရန်ကုန်)
# အမှတ်(၄)တပ်ထိန်းတပ်ခွဲ (အမရပူရ)
# အမှတ်(၅)တပ်ထိန်းတပ်ခွဲ (ဘားအံ)
# အမှတ်(၆)တပ်ထိန်းတပ်ခွဲ (ထားဝယ်)
# အမှတ်(၇)တပ်ထိန်းတပ်ခွဲ (ကလေး)
# အမှတ်(၈)တပ်ထိန်းတပ်ခွဲ (ကျိုင်းတုံ)
# အမှတ်(၉)တပ်ထိန်းတပ်ခွဲ (မြိတ်)
# အမှတ်(၁ဝ)တပ်ထိန်းတပ်ခွဲ (အမ်း)
# အမှတ်(၁၁)တပ်ထိန်းတပ်ခွဲ (နေပြည်တော်)
# အမှတ်(၁၂)တပ်ထိန်းတပ်ခွဲ (နေပြည်တော်)
# အမှတ်(၁၃)တပ်ထိန်းတပ်ခွဲ (နမ့်စန်(ခိုလမ်))
# အမှတ်(၁၆၁)တပ်ထိန်းတပ်ခွဲ (မန္တလေး)
# အမှတ်(၂၆၂)တပ်ထိန်းတပ်ခွဲ (တောင်ကြီး)
# အမှတ်(၃၆၃)တပ်ထိန်းတပ်ခွဲ (တောင်ငူ)
# အမှတ်(၄၆၄)တပ်ထိန်းတပ်ခွဲ (ပုသိမ်)
# အမှတ်(၅၆၅)တပ်ထိန်းတပ်ခွဲ (မော်လမြိုင်)
# အမှတ်(၆၆၆)တပ်ထိန်းတပ်ခွဲ (မြစ်ကြီးနား)
# အမှတ်(၇၆၇)တပ်ထိန်းတပ်ခွဲ (မုံရွာ)
# အမှတ်(၈၆၈)တပ်ထိန်းတပ်ခွဲ (စစ်တွေ)
# အမှတ်(၉၆၉)တပ်ထိန်းတပ်ခွဲ (လားရှိုး)

## ကိုးကား 
ကဏ္ဍ:တပ်မတော် (ကြည်း)
ကဏ္ဍ:စစ်လက်ရုံး/ အကူ/ ဝန်ထမ်းတပ်ဖွဲ့ ညွှန်ကြားရေးမှူးရုံးများ
လူယုတ်မာ

**လူယုတ်မာ** ဆိုသည်မှာ မိမိ၏အကျိုးစီးပွားနှင့်ယှဉ်လာပါက မိမိအပေါ်တွင် ကျေးဇူးရှိခဲ့ဖူးသည်ကိုပင် စာနာထောက်ထားမှုမရှိဘဲ အရာအားလုံးကို ဖျက်ဆီးတတ်သူဖြစ်သည်။ လူဆိုး၊ လူမိုက် တို့နှင့် ပေါင်းသင်းဆက်ဆံ၍ ရကောင်းရနိုင်သော်ငြားလည်း လူယုတ်မာတို့နှင့်မူ ပေါင်းသင်း ဆက်ဆံခြင်း မပြုရုံမျှမကဘဲ မိမိနေထိုင်ရာ အရပ်ဒေသကိုပင် စွန့်လွှတ်ပြီး လူယုတ်မာတို့နှင့် ဝေးရာအရပ်သို့ ရှောင်ရှား၍ နေထိုင်သင့်သည်။

## ကိုးကား
လူအိုရုံ

လူအိုရုံ ဆိုသည်မှာ အသက်အရွယ် ကြီးရင့်လာ၍ အိုမင်းမစွမ်းတော့သော အဖိုးအို၊ အဖွားအိုများအား ကူညီစောင့်ရှောက်ပေးသော နေရာဖြစ်သည်။ မြန်မာမင်းများ လက်ထက်က လူအိုရုံအစား `သူအိုရုံ´ ဟု ခေါ်တွင်ခဲ့သည်။ ဒေါ်ဦးဇွန်း ခေတ်တွင် `လူအိုရုံ´ ဟုခေါ်တွင်ပြီး ယနေ့ခေတ်တွင် `ဘိုးဘွားရိပ်သာ´ဟု ပြောင်းလဲခေါ်ဝေါ်ခဲ့ကြသည်။ မြန်မာနိုင်ငံတွင် လူအိုရုံကို သာလွန်မင်းတရားကြီးလက်ထက်မှာ ကတည်းက ပေါ်ပေါက်ခဲ့သည် ဟုဆိုသည်။ 

ကုန်းဘောင်ခေတ် မင်းတုန်းမင်း သည် ရတနာပုံနေပြည်တော် တည်ဆောက်ပြီး သာသနာပြုလုပ်ငန်းများကို လုပ်ကိုင်လာသည်။ မင်းတုန်းမင်းသည် ရွှေမြို့တော်အတွင်း လေးမျက်နှာတွင် လူအိုရုံ ဆောက်လုပ်ကာ လူနာ၊ လူအိုတို့ကို နေထိုင်စေသည်။ ထိုသူတို့အတွက် စားဝတ်နေရေး ပြည့်စုံအောင်စီစဉ်ပေးသည်။ လူအိုရုံ တိုက်ဆယ်တိုက်တွင် နေထိုင်သူတို့အား ဆေးဝါးကုသပေးရန် သမားတော်ကြီး သုံးဦးနှင့် အနှိပ်တော်များ ထားပေးသည်။ ဂျာမဏီနိုင်ငံသား ဒေါက်တာမာဖီကို လစာရိက္ခာပေး၍ လူအိုရုံတွင် နေထိုင်သူတို့အား ဆေးဝါးကုသရန်တာဝန်ပေးသည်။  

သီပေါမင်း ပါတော်မူပြီးနောက်တွင် ရန်ကုန်မြို့၌ ခရစ်ယာန် ဘုန်းကြီးနှင့် သီလရှင်များ တည်ထောင်ထားသော လူအိုရုံတစ်ခု ရှိသည်။ ထိုလူအိုရုံကို ဒေါ်ဦးဇွန်းတွေ့ရှိပြီးနောက် ၁၉၁၅-ခုနှစ်၊ မင်းကွန်းတွင် လူအိုရုံ စတင်တည်ထောင်ခဲ့သည်။ (မင်းကွန်း ဘိုးဘွားရိပ်သာ)၊ ၁၉၂၃-ခုနှစ်တွင် သုဝဏ္ဏဘူမိ ဘိုးဘွားရိပ်သာ၊ သထုံမြို့။ ၁၉၂၉-ခုနှစ်တွင် ပေါင်းတည် ဘိုးဘွားရိပ်သာ၊ ပေါင်းတည်မြို့။ 
၁၉၃၃-ခုနှစ်တွင် နှင်းဆီကုန်း ဘိုးဘွားရိပ်သာ၊ ရန်ကုန်မြို့။ ၁၉၃၇-ခုနှစ်တွင် ပခုက္ကူ ဘိုးဘွားရိပ်သာ၊ ပခုက္ကူမြို့ တို့ကို တည်ထောင်ခဲ့သည်။ 

## ကိုးကား 
ကဏ္ဍ:မြန်မာနိုင်ငံ၏ သမိုင်း
ကဏ္ဍ:ပရဟိတ
အမှတ်(၁၀၁)ခြေမြန်တပ်မဌာနချုပ်

**အမှတ်(၁၀၁)ခြေမြန်တပ်မဌာနချုပ်** (အတိုကောက် **တမခ(၁၀၁)**) သည် အနောက်မြောက်ပိုင်းတိုင်းစစ်ဌာနချုပ် နယ်မြေဖြစ်သော မကွေးတိုင်းဒေသကြီး၊ ပခုက္ကူမြို့တွင်တည်ရှိသည့် ခြေမြန်တပ်မဌာနချုပ် တစ်ခု ဖြစ်သည်။ **တမခ** များ နှင့် **စကခ** များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏ အင်အားအပေါ် မူတည်၍ လိုအပ်သလို စစ်ကစားနိုင်ရန် ဖွဲ့စည်းထားခြင်းဖြစ်သည်။ လက်ရှိ အမှတ်(၁၀၁)ခြေမြန်တပ်မဌာနချုပ်၏ တပ်မမှူးတာဝန်ထမ်းဆောင်နေသူမှာ *ဗိုလ်မှူးချုပ်‌*   ဖြစ်သည်။

## သမိုင်း 
အမှတ် (၁၀၁) ခြေမြန်တပ်မဌာနချုပ်ကို ၁၉၉၁ ခုနှစ် ဇူလိုင်လ (၂၅) ရက်နေ့တွင် ဖွဲ့စည်းခဲ့ပြီး၊ ပထမဆုံးတပ်မမှူးမှာ ဗိုလ်မှူးကြီးစောထွန်း (ကြည်း - ၉၇၀၆) ဖြစ်သည်။

## ဖွဲ့စည်းပုံ 
အမှတ်(၁၀၁)ခြေမြန်တပ်မဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည်။

### အမှတ်(၁၀၁၁)နည်းဗျူဟာအဖွဲ့ 
### အမှတ်(၁၀၁၂)နည်းဗျူဟာအဖွဲ့ 
### အမှတ်(၁၀၁၃)နည်းဗျူဟာအဖွဲ့ 
### ခြေမြန်တပ်ရင်းများ 
အမှတ်(၁၀၁)ခြေမြန်တပ်မဌာနချုပ်တွင် လက်အောက်ခံတပ်ရင်းများ (၁၀)ရင်းရှိပြီး အောက်ပါအတိုင်းဖြစ်သည် -

# ခြေလျင်တပ်ရင်းအမှတ် (၂၃၅) -  မြိုင်မြို့
# ခြေလျင်တပ်ရင်းအမှတ် (၂၅၁) - ပခုက္ကူမြို့
# ခြေလျင်တပ်ရင်းအမှတ် (၂၅၂) - ပခုက္ကူမြို့
# ခြေလျင်တပ်ရင်းအမှတ် (၂၅၆) -  ရေစကြိုမြို့
# ခြေလျင်တပ်ရင်းအမှတ် (၂၅၇) -  ရေစကြိုမြို့နယ်၊ ဖူလုံရွာ
# ခြေလျင်တပ်ရင်းအမှတ် (၂၅၈) -  ရေစကြိုမြို့
# ခြေလျင်တပ်ရင်းအမှတ် (၂၅၉) -  ပခုက္ကူမြို့
# ခြေမြန်တပ်ရင်းအမှတ် (၂၅၃) - စလင်းမြို့
# ခြေမြန်တပ်ရင်းအမှတ် (၂၅၄) - စလင်းမြို့
# ခြေမြန်တပ်ရင်းအမှတ် (၂၅၅) - စလင်းမြို့

## တပ်မမှူးတာဝန်ထမ်းဆောင်ခဲ့သူများ 
# ဗိုလ်မှူးချုပ် စောထွန်း (ကြည်း - ၉၇၀၆) (ဗသက - ၂၉)
# ဗိုလ်မှူးချုပ် ရဲမြင့် (ကြည်း - ၁၀၃၁၀) (ဗသက - ၃၁)
# ဗိုလ်မှူးချုပ် အောင်သိန်းလင်း
# ဗိုလ်မှူးချုပ် ရဲမြင့် (ကြည်း - ၁၂၁၆၀) (စတသ - ၁၉)
# ဗိုလ်မှူးချုပ် ခင်မောင်ထွန်း (စတသ - ၁၆)
# ဗိုလ်မှူးချုပ် မောင်မောင်အုန်း (ကြည်း - ၁၆၅၁၇) (စတသ - ၂၂)
# ဗိုလ်မှူးချုပ် မြထွန်းဦး (ကြည်း - ၁၈၁၃၃) (စတသ - ၂၅)
# ဗိုလ်မှူးချုပ် မောင်မောင်ဇံ
# ဗိုလ်မှူးကြီး ဝင်းနိုင်
# ဗိုလ်မှူးချုပ် မင်းမင်းထွန်း
# ဗိုလ်မှူးကြီး မြင့်ရွှေ (စတသ - ၃၉) အာရက္ခတပ်တော်ထံတွင် စစ်သုံ့ပန်းအဖြစ်ထိန်းသိမ်းခံထားရစဉ် တပ်မတော်‌ေ၏ ဗုံးကြဲတိုက်ခိုက်မှုတခုတွင်သေဆုံးသွားခဲ့သည်။ 
# လက်ရှိ ကြည်း ၃၄၃၃၃ ဗိုလ်မှူးချုပ် ဇော်မင်းထက်(စတသ - ၄၄)

## ကိုးကား 
## နောက်ထပ်ကြည့်ရန် 
#101
လူငယ်စည်းလုံးညီညွတ်ရေးပါတီ

လူငယ်စည်းလုံးညီညွတ်ရေးပါတီဆိုသည်မှာ မြန်မာ့ဆိုရှယ်လစ်လမ်းစဉ်ပါတီ ၏အမွေကိုဆက်ခံယူထားသောတိုင်းရင်းသားစည်းလုံးညီညွတ်ရေးပါတီ၏ မဟာမိတ်ပါတီဖြစ်သည်။ လူငယ်စည်းလုံးညီညွတ်ရေးပါတီ၏ မဟာမိတ်ပါတီများမှာ - 
# တိုင်းရင်းသားစည်းလုံးညီညွတ်ရေးပါတီ
# အလုပ်သမားစည်းလုံးညီညွတ်ရေးပါတီ
# တောင်သူလယ်သမားစည်းလုံးညီညွတ်ရေးပါတီတို့ဖြစ်ကြသည်။
လုံခြုံရေးနှင့်ဆိုင်သော ပုံနှိပ်လုပ်ငန်း ညွှန်ကြားရေးမှူး

**လုံခြုံရေးနှင့်ဆိုင်သော ပုံနှိပ်လုပ်ငန်းညွှန်ကြားရေးမှူး**မှာ ဗိုလ်မှူးချုပ်\ဗိုလ်ချုပ် ဝင်းဇော်ဖြစ်သည်။

ကဏ္ဍ:တပ်မတော် (ကြည်း)
ကဏ္ဍ:စစ်လက်ရုံး/ အကူ/ ဝန်ထမ်းတပ်ဖွဲ့ ညွှန်ကြားရေးမှူးများ
အမှတ်(၂၂)ခြေမြန်တပ်မဌာနချုပ်

**အမှတ်(၂၂)ခြေမြန်တပ်မဌာနချုပ်** (အတိုကောက် **တမခ(၂၂)**) သည် အရှေ့တောင်တိုင်းစစ်ဌာနချုပ် နယ်မြေဖြစ်သော ကရင်ပြည်နယ်၊ ဘားအံမြို့တွင်တည်ရှိသည့် ခြေမြန်တပ်မဌာနချုပ် တစ်ခု ဖြစ်သည်။ **တမခ** များ နှင့် **စကခ** များသည် ကက(ကြည်း)  (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏ အင်အားအပေါ် မူတည်၍ လိုအပ်သလို စစ်ကစားနိုင်ရန် ဖွဲ့စည်းထားခြင်းဖြစ်သည်။ 
အမှတ်(၂၂)ခြေမြန်တပ်မဌာနချုပ်၏ လက်ရှိတပ်မမှူးတာဝန်ထမ်းဆောင်နေသူမှာ ''ဗိုလ်မှူးကြီး အောင်နေမျိုး ဖြစ်သည်၊၊

## သမိုင်း 
အမှတ်(၂၂)ခြေမြန်တပ်မဌာနချုပ်ကို ၁၉၈၇ ခုနှစ် ဇွန်လ(၂၃)ရက်တွင် ဖွဲ့စည်းခဲ့ပြီး၊ ပထမဆုံးတပ်မမှူးမှာ ဗိုလ်မှူးကြီးတင်လှ (ကြည်း - ၈၇၅၃)ဖြစ်သည်။
တပ်မ ၂၂ သည် ၈၈၈၈ အရေးခင်း တွင် ငြိမ်းချမ်းစွာ ဆန္ဒပြသော ပြည်သူများကို ရက်စက်စွာ ဖြိုခွင်းခြင်းကြောင့် နာမည်ဆိုးဖြင့် ကျော်ကြားခဲ့ သော တပ်မ လည်းဖြစ်သည်။

## ဖွဲ့စည်းပုံ 
အမှတ်(၂၂)ခြေမြန်တပ်မဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည်။

### အမှတ်(၂၂၁)နည်းဗျူဟာအဖွဲ့ 
### အမှတ်(၂၂၂)နည်းဗျူဟာအဖွဲ့ 
### အမှတ်(၂၂၃)နည်းဗျူဟာအဖွဲ့ 
### ခြေမြန်တပ်ရင်းများ 
အမှတ် (၂၂)  ခြေမြန်တပ်မဌာနချုပ်၏ လက်အောက်ခံတပ်ရင်းများမှာ အောက်ပါအတိုင်းဖြစ်သည် -
# ခမရ(၂ဝ၁)-ဘားအံ
# ခမရ(၂ဝ၂)-တောင်ကလေး
# ခမရ(၂ဝ၃)-မြိုင်ကလေး
# ခမရ(၂ဝ၄)-မြိုင်ကလေး
# ခမရ(၂ဝ၅)-မြိုင်ကလေး
# ခမရ(၂ဝ၆)-ကြာပန်း-သထုံ
# ခမရ(၂၀၇) -သိမ်ဇရပ်မြို့ 
# ခမရ(၂ဝ၈)-ကျိုက်မရော
# ခမရ(၂ဝ၉)-ကမာဝက်
# ခမရ(၂၁ဝ)-မုဒုံ

## တပ်မမှူးတာဝန်ထမ်းဆောင်ခဲ့သူများ 
# ဗိုလ်မှူးကြီး တင်လှ (ကြည်း - ၈၇၅၂) (စတသ - ၃)
# ဗိုလ်မှူးကြီး  တင်‌ငွေ (ဗသက - ၃၀)
# ဗိုလ်မှူးချုပ်  သူရမြင့်အောင် (ကြည်း - ၁၄၂၂၂) (စတသ - ၁၈)
# ဗိုလ်မှူးကြီး  ‌‌ငွေသိန်း (ကြည်း - ၁၃၉၅၂) (စတသ - ၁၈)
# ဗိုလ်မှူးချုပ်  ကျော်ဆွေ (ကြည်း - ၁၆၄၉၃) (စတသ - ၂၂)
# ဗိုလ်မှူးချုပ်  ထွန်းနေလင်း  (ကြည်း - ၁၆၃၅၄) (ဗသက - ၆၁)
# ဗိုလ်မှူးချုပ်  တင်မောင်ဝင်း (ကြည်း - ၁၇၆၀၆) (ဗသက - ၆၄)
#ဗိုလ်မှူးချုပ် အောင်လင်းထွန်း 
# ဗိုလ်မှူးချုပ် မြင့်ကျော်ထွန်း (ဗသက - ၉၁)
#ဗိုလ်မှူးချုပ် ဇော်မင်းလတ်(စတသ-၃၇)
# ဗိုလ်မှူးကြီး တိုးဝင်း (ကြည်း - ၂၉၄၀၀) (စတသ - ၃၉)
#ဗိုလ်မှူးကြီး အောင်နေမျိုး (စတသ-၄၁)

## ကိုးကား 
## နောက်ထပ်ကြည့်ရန် 
#022
အမှတ်(၂)တပ်မတော်ဆေးရုံကြီး (ခုတင်-၁၀၀၀)

**အမှတ်**(**၂**)**တပ်မတော်ဆေးရုံကြီး** (**ခုတင်-၁၀၀၀**) သည် နေပြည်တော်၊ ဇေယျာသီရိမြို့နယ် ကျန်စစ်သားရပ်ကွက်တွင် တည်ရှိသည်။ 

ကဏ္ဍ:ဆေးဝန်ထမ်းတပ်ဖွဲ့

ကဏ္ဍ:မြန်မာနိုင်ငံရှိ ဆေးရုံဆေးခန်းများ
တပ်အင်အားဖြည့်တင်းရေး ညွှန်ကြားရေးမှူးရုံး

**တပ်အင်အားဖြည့်တင်းရေး ညွှန်ကြားရေးမှူး** မှာ ဗိုလ်ချုပ် တောက်ထွန်း ဖြစ်သည်။

## သမိုင်းကြောင်း 
စစ်သားစုဆောင်းရေးတပ်ကို လွတ်လပ်ရေးမရမီ ၁၉၄၇ ခုနှစ်၊ နိုဝင်ဘာလ (၂၂)ရက်နေ့၌ ပြင်ဦးလွင်မြို့(မေမြို့)တွင် စတင်ဖွင့်လှစ်ခဲ့ပြီး တပ်မတော်စစ်သားစုဆောင်းရေးအရာရှိအဖြစ် ဒုတိယဗိုလ် မန်းဒေးဗစ်အား တာဝန်ပေးအပ်ခဲ့သည်။ ဒုတိယဗိုလ်မန်းဒေးဗစ်သည် စစ်သားစုဆောင်းရေးတပ်တွင်ပင် ဗိုလ်မှူးအဆင့်ထိ နှစ်အလိုက် အထက်ဌာနကြီးများ၏ လိုအပ်ချက်အရ သတ်မှတ်ပေးထားသောအင်အားများကို စုဆောင်းပေးခဲ့သည်။ ၁၉၄၇ ခုနှစ် အောက်တိုဘာလ (၁၀)ရက်နေ့ တပ်မတော်ညွှန်ကြားလွှာ(မြန်မာပြည်) အမှတ် (၁၄/၄၇)နှင့်အညီ စစ်သားစုဆောင်းရေးတာဝန်ခံများခန့်ထားစေပြီး တိုင်းနှင့်ပြည်နယ်အလိုက် အဖွဲ့ခွဲ၍ စုဆောင်းခဲ့ခြင်းဖြစ်သည်။

မြန်မာနိုင်ငံလွတ်လပ်ရေးရပြီးနောက် ပြည်တွင်းသောင်းကျန်းမှု အန္တရာယ်ကြောင့် လုံခြုံမှုမရှိသဖြင့် ပြင်ဦးလွင်မြို့မှ ရန်ကုန်မြို့ပြည်လမ်း၊ (ယခု တပ်မတော်ဆေးတက္ကသိုလ်နေရာ)သို့ ၁၉၄၉ ခုနှစ်တွင် ပြောင်းရွေ့ဖွင့်လှစ်ခဲ့သည်။ ၁၉၄၉ ခုနှစ် မေလမှစပြီး အတွင်းဝန်ရုံး၊ ကာကွယ်ရေးဝန်ကြီးဌာနမှ တစ်နှစ်လျှင် တစ်ကြိမ် ခွင့်ပြုချက်ဖြင့် ဖွဲ့စည်းခန့်ထားခြင်းမျိုးဖြစ်ပြီး တပ်သားသစ်များအား လိုအပ်ချက်အရ အမိန့်ချမှတ်ကာ တိုင်းနှင့်ပြည်နယ်အလိုက် အဖွဲ့ဖွဲ့၍ လိုက်လံစုဆောင်းသည့် စနစ်မျိုး ဆောင်ရွက်ခဲ့သည်။

၁၉၅၂ ခုနှစ် မတ်လမှစတင်ပြီး အတွင်းဝန်ရုံး၊ ကာကွယ်ရေးဝန်ကြီးဌာနမှ တစ်နှစ်လျှင်တစ်ကြိမ် ခွင့်ပြုမိန့်ဖြင့် ခွင့်ပြုခဲ့ပြီး တစ်ကြိမ်လျှင် တပ်သားသစ် (၅၀၀)ဦး စုဆောင်းသွားရန် သတ်မှတ်ထားရှိသည်။

၁၉၆၁ ခုနှစ် အောက်တိုဘာလတွင် တပ်မတော်စစ်သားစုဆောင်းရေးအလံနှင့် တပ်ဖွဲ့ဝင်လက်မောင်းတံဆိပ်များ သတ်မှတ်ပေးခဲ့သည်။

## ဖွဲ့စည်းပုံ 
တပ်အင်အားဖြည့်တင်းရေး ညွှန်ကြားရေးမှူးရုံး လက်အောက်ရှိ တပ်များမှာ အောက်ပါအတိုင်းဖြစ်သည် -

# အမှတ်(၁)တပ်မတော်စစ်သားစုဆောင်းရေးတပ်
# အမှတ်(၂)တပ်မတော်စစ်သားစုဆောင်းရေးတပ်
# အမှတ်(၃)တပ်မတော်စစ်သားစုဆောင်းရေးတပ်
# အမှတ်(၄)တပ်မတော်စစ်သားစုဆောင်းရေးတပ်

## ကိုးကား 
## ပြင်ပလင့်ခ်များ 
* 

ကဏ္ဍ:တပ်မတော် (ကြည်း)
ကဏ္ဍ:စစ်လက်ရုံး/ အကူ/ ဝန်ထမ်းတပ်ဖွဲ့ ညွှန်ကြားရေးမှူးရုံးများ